hotchpotch/miracl-hf-unified huggingface dataset:
ওখলঢুঙ্গা জেলা
ওখালডুঙ্গা জেলা(),দক্ষিণ এশিয়ার একটি স্থলবেষ্টিত দেশ,নেপালের পঁচাত্তরটি জেলার একটি। ওখালডুঙ্গা জেলা সাগরমাতা অঞ্চলের একটি অংশ। ১,০৭৪.৫ বর্গকিমি এলাকা জুড়ে বিস্তৃত, ওখালডুঙ্গা এটির জেলা সদর। এই জেলার আদমশুমারী অনুসারে ২০০১ ও ২০১১ সালে জনসংখ্যা ছিল যথাক্রমে ১,৫৬,৭০২ এবং ১,৪৭,৯৮৪ ওখাল্ডুঙ্গা কিরাটের নিকট ঐতিহ্যগতভাবে/প্রথাগতভাবে পরিচিত ওয়ালো কিরাট এলাকার অংশ ।এটি আদিবাসী জাতিগোষ্ঠী রাই এবং সুনুয়ারের জায়গা। এছাড়া অন্য আদিবাসী এবং পাহাড় জাতিও এই জেলায় বাস করে। ওখালডুঙ্গা নামটি এই জেলার অতি প্রাচীন একটি বিশাল 'হামান দিস্তার' 'হামান' অর্থাৎ নেপালীতে যাকে 'ওখাল' বলা হয় তার থেকে এসেছে।
নেপাল # ভূগোল |
ওখালডুঙ্গা জেলায় নিম্নলিখিত গ্রাম উন্নয়ন কমিটিগুলি/ভিডিসি রয়েছে:
ওয়াকসা, বালাখু, বরনেশ্বর, বেতিনি, ভাদাউরে, ভুসিংগ, বিগুটার, বিলান্দু, চিয়ানাম, দিয়ালে, ফেদিগুঠ, ফুলবাড়ি, গামনাংটার, হরকপুর, জনতরখানি, কালিকাদেবী, কাতুঞ্জে, কেতুকে, খিজি চন্ডেশ্বরী, খিজিফালাটে, কুইভির, কুন্তাদেবী, মাধবপুর, মামখা, মানেভাঞ্জাং, মৈলি, মূলখারা, নরমেদেশ্বর, পালাপু, পাটলে, পোখারে, পোকলি, প্রাপচা, রাগানি, রাজাদীপ, রানীবন, রাতমাত, রায়াডলু, সেরনা, শ্রীচৌর, সিংদেবী, সিসনেরি, তালুউয়া, তারকেরাবারি, থাকলে, থোক্সেলা, ঠুলাছাপ, উবু, ভাদাউরে, ইয়াসাম
সিদ্ধিচরণ পৌরসভা,
ঊর্ধ্ব অস্ট্রিয়া
ঊর্ধ্ব অস্ট্রিয়া (, , Austro-Bavarian: "Obaöstarreich") অস্ট্রিয়ার নয়টি রাজ্যের অন্যতম। এর রাজধানী লিনৎস। ঊর্ধ্ব অস্ট্রিয়ার সাথে জার্মানি এবং চেক প্রজাতন্ত্রের আন্তর্জাতিক সীমানা রয়েছে। এছাড়া অস্ট্রিয়ার লোয়ার অস্ট্রিয়া, স্টিরিয়া এবং সলজবুর্গ রাজ্যগুলোড় সাথেও সীমানা রয়েছে। ঊর্ধ্ব অস্ট্রিয়ার ভৌগোলিক আয়তন, ১১,৯৮২ বর্গ কিলোমিটার এবং জনসংখ্যা ১.৪৩৭ মিলিয়ন। আয়তনের দিক থেকে এটি অস্ট্রিয়ার চতুর্থ বৃহত্তম এবং জনসংখ্যা দিক থেকে তৃতীয়।
ঊর্ধ্ব অস্ট্রিয়া দীর্ধকাল পুণ্য রোমান সাম্রাজ্যের অন্যতম রাজ্য ডাচি অব স্টিরিয়ার অধীনে ছিল। ১৩শ শতক থেকেই ইন্স নদীর তীরে অবস্থিত অন্যতম বৃহৎ জনবসতি ছিল ঊর্ধ্ব অস্ট্রিয়ায়। তবে ‘ঊর্ধ্ব অস্ট্রিয়া’ নামটির প্রথম ব্যবহার ঘটে ১২৬৪ সালে। 
১৪৯০ সালে পুণ্য রোমান সাম্রাজ্যের অধীনে থাকাকালে ঊর্ধ্ব অস্ট্রিয়া স্বায়ত্তশাসন লাভ করে। ১৫৫০ পর্যন্ত অঞ্চলটিতে প্রোটেসট্যান্টদের আধিক্য ছিল। ১৫৬৪ সালে লোয়ার অস্ট্রিয়া এবং বোহেমিয়ান অঞ্চলগুলোর সাথে ঊর্ধ্ব অস্ট্রিয়া পূণ্য রোমান সাম্রাজ্যের সম্রাট দ্বিতীয় ম্যাক্সিমিলানের শাসনে চলে যায়। ১৭শ শতকের প্রথমাংশে ঊর্ধ্ব অস্ট্রিয়া কয়েক বছর বাভারিয়ার অধীনে ছিল।
ন্যাপোলিয়নিক যুদ্ধে ঊর্ধ্ব অস্ট্রিয়া ফরাসি সেনাবাহিনীর দখলে চলে যায়। ১৯১৮ সালে অস্ট্রিয়া-হাঙ্গেরির পতন ঘটলে ঊর্ধ্ব অস্ট্রিয়ার নামকরণ হয় ওবেরুসটেরাইখ। অ্যাডলফ হিটলার-এর জন্ম ঊর্ধ্ব অস্ট্রিয়ার ব্রাউনআউ আম ইন শহরে। ১৯৪৫ সালে দ্বিতীয় বিশ্বযুদ্ধোত্তর সময়ে ঊর্ধ্ব অস্ট্রিয়ার একাংশ যুক্তরাষ্ট্রের এবং অপর অংশ সোভিয়েত পরাশক্তির অধীনে ছিল।
বর্তমানে ঊর্ধ্ব অস্ট্রিয়া, অস্ট্রিয়ার শীর্ষস্থানীয় অর্থনৈতিক অঞ্চল। দেশটির মোট রপ্তানি পণ্যের এক-চতুর্থাংশ ঊর্ধ্ব অস্ট্রিয়ায় উৎপাদিত হয়।
ঐতিহ্যগতভাবে ঊর্ধ্ব অস্ট্রিয়াতে চারটি অঞ্চল রয়েছে: হাউসরুকফিরটেল, ইনফিরটেল, মুলফিরটেল এবং ট্রাউনফিরটেল। প্রশাসনিকভাবে ঊর্ধ্ব অস্ট্রিয়ায় ১৫টি জেলা রয়েছে।
উন্মুক্ত চাদ
উন্মুক্ত চাদ (জন্ম: ২৬ মার্চ ১৯৯৩) একজন ভারতীয় ক্রিকেটার। তিনি একজন ডান-হাতি ব্যাটসম্যান হিসেবে সাধারণত উদ্বোধনী ব্যাটিং করে থাকেন। ভারতীয় ঘরোয়া ক্রিকেটে প্রতিযোগিতায় তিনি দিল্লির হয়ে খেলে থাকেন এবং মুম্বাই ইন্ডিয়ান্স এর হয়ে আইপিএলে প্রতিনিধিত্ব করেন। চাঁদের নেতৃত্বে ভারতীয় যুবারা ২০১২ সালের অনূর্ধ্ব-১৯ ক্রিকেট বিশ্বকাপ বিজয়ী হয়। যেখানে তিনি অস্ট্রেলিয়ার তোবনস্বিললেতে অনুষ্ঠিত ফাইনালে ১১১ রানের অপরাজিত একটি ইনিংস খেলেন।
আমি তপু
আমি তপু মুহম্মদ জাফর ইকবাল রচিত একটি কিশোর উপন্যাস যা ২০০৫ সালের ফেব্রুয়ারিতে পার্ল পাব্লিকেশন্স থেকে প্রকাশিত হয়।
আমি তপু গল্পের শুরু হয় আরিফুল ইসলাম তপুর নামে একজন কিশোরের নিজ বক্তব্যের মধ্য দিয়ে। এক দুর্ঘটনায় তপু তার বাবাকে হারায় এবং তা মূলতঃ ছেলেটির গোটা জীবনটাকেই উলটপালট করে দেয়। স্বামীর মৃত্যুতে তপুর মা মানসিকভাবে অসুস্থ হয়ে পড়ে এবং স্বামীর মৃত্যুর জন্য নিজের ছেলে তপুকেই দোষারোপ করতে থাকে। ফলে তপুর জীবনে নেমে আসে ঘোর অন্ধকার। নিজের মায়ের কাছ থেকেই নিগৃহতার শিকার হতে থাকে সে। মায়ের ভয়ে তপুর বড় ভাই রাজীব এবং বড় বোন ঈশিতাও তপুর থেকে মুখ ঘুরিয়ে নেয়। শুধুমাত্র বাসার কাজের মহিলা দুলি খালাই তপুর প্রতি সহানুভূতিশীল আচরন করে। ক্রমেই এক সময়ের মেধাবী ছাত্র তপুর অবস্থা শোচনীয় রূপ নেয়। নিজের বাড়িতে কাজের ছেলের মত থাকে সে, স্কুলে হয়ে যায় সবচেয়ে খারাপ ছেলে আর রাস্তাঘাটে যাকে দেখলে খুব সহজেই চিহ্নিত করা যায় বখাটে হিসেবে। এভাবেই যখন তপুর জীবন ক্রমে ধ্বংসের দিকে ধাবিত হচ্ছিল তখন আগমন ঘটে প্রিয়াংকা নামের একটি মেয়ের। ক্লাসে নতুন আসা মেয়েটি তপুর বন্ধু হয়ে ওঠার চেষ্টা চালাতে থাকে। তপু যখন বাড়ি ছেড়ে পালিয়ে যাওয়ার সিদ্ধান্ত নেয়, প্রিয়াংকাই তাকে ফিরিয়ে আনে। এরপর প্রিয়াংকার সান্নিধ্যে এসে তপু ধীরে ধীরে আবারো স্বাভাবিক জীবনে ফিরতে থাকে। প্রিয়াংকা তাকে সাহায্য করে তার প্রতিভার সঠিক বিকাশ ঘটিয়ে পৃথিবীর কাছে প্রমাণ করতে যে তপু কোন ফেলনা ছেলে নয়, সে আসলে একটা জিনিয়াস। প্রিয়াঙ্কার মাধ্যমে তপু গণিত অলিম্পিয়াডে অংশ নেয় এবং দেশের বাঘা-বাঘা গণিতবিদদের তাক লাগিয়ে দেয় জটিল সমস্যার সমাধান করে। স্বয়ং প্রেসিডেন্ট তপুকে স্বর্ণপদক দিলেও পরিবারের সদস্যদের উপর তা কোন প্রভাব ফেলে না। বাড়িতে মায়ের কাছে সে সেই ঘৃণার পাত্রই রয়ে যায়। কিন্তু কাহিনীর শেষ পর্যায়ে এসে আবারো মায়ের সাথে তপুর পুনর্মিলন ঘটে, কিন্তু সে বড় অদ্ভুত এক পরিস্থিতিতে - যা ছিল তপুর জন্যে একই সাথে বড্ড আনন্দের আবার বড্ড দুঃখের।
অভিনব মুকুন্দ
অভিনব মুকুন্দ (; জন্ম: ৬ জানুয়ারি ১৯৯০) একজন ভারতীয় ক্রিকেটার; যিনি ভারত এ এবং তামিল নাড়ুর হয়ে খেলে থাকেন। তিনি ভারতের হয়ে এখনও পর্যন্ত ৫টি টেস্ট ম্যাচ খেলেছেন (সবগুলি ২০১১ সালে)। তিনি তামিল নাড়ু অধিনায়ক এবং বিভিন্ন সময়ে অতিরিক্ত অধিনায়ক হিসেবে ইন্ডিয়া এ দলের হয়ে নেতৃত্ব দিয়ে থাকেন। তিনি আইপিএলে চেন্নাই সুপার কিংস এবং রয়্যাল চ্যালেঞ্জার্স ব্যাঙ্গালোর সদস্য ছিলেন।
তিনি ভারত অনূর্ধ্ব-১৯ ক্রিকেট দলের মালয়েশিয়া সফরের জন্য মনোনীত হন; যেখানে তিনি ২টি ম্যাচ খেলার সুযোগ পান। মহারাষ্ট্র বিরুদ্ধে প্রথম শ্রেণীর ক্রিকেটে তার ব্যক্তিগত সর্বোচ্চ রান ৩০০* করেন। উক্ত খেলায় অভিনব এবং মুরালি বিজয় প্রথম উইকেটে ৪৬২ রান করেন। তিনি ২০১১ সালে ওয়েস্ট ইন্ডিজ সফর এবং পরবর্তীতে ইংল্যান্ড সফরে জন্য ভারতীয় টেস্ট দলের জন্য মনোনীত হন।
পার্ক হায়াত হায়দ্রাবাদ
পার্ক হায়াত হায়দ্রাবাদ ভারতের হায়দ্রাবাদের সন্নিকটে থাকা বানজারা পাহাড়ে অবস্থিত একটি জাঁকজমকপূর্ন হোটেল যা ২০১২ সালের ২৯শে এপ্রিল উদ্ভোদন করা হয় । ৩২,২৫৬ বর্গমিটার (৩৪৭,২০০ বর্গ ফিট) এলকাজুড়ে নির্মিত হোটেলটি ভারতের শহুরে পার্ক হাইট ধাচের প্রথম এবং পার্ক হাইটের সমগ্র হোটেল ব্যবসার ইতিহাসে ২৯ তম সংযোজন।
৩২,২৫৬ বর্গমিটার (৩৪৭,২০০ বর্গ ফিট) এলকাজুড়ে নির্মিত হোটেলটির নির্মাণ কাজ আরম্ভ হয় ২০০৬ সালে। এটি গায়ার্তি হাই-টেক হোটেলের মালিকানাধীন প্রতিষ্ঠান এবং হাইয়াট কর্তৃক পরিচালিত, যা ২০১২ সালের ২৯ শে এপ্রিল উদ্ভোদনকৃত। এটি নির্মাণে খরচ হয়েছিলা আনুমানিক ৭ বিলিয়ন রূপি।
হোটেলটি সেন্ট্রাল বিজনেজ ডিস্ট্রিক্ট হতে মাত্র ১০ মিনিট দুরে অবস্থিত এবং হাইদ্রারাবাদ কনভেনশন সেন্টার, হাইটেক সিটি, সাইবার টাওয়ার থেকে ২০ মিনিট দুরে অবস্থিত। এটি রাজিব গান্ধি আন্তর্জাতিক বিমানবন্দর থেকে ৩৭ কিমি, সেকুন্দারবাদ রেলস্টেশন থেকে ১৪ কিমি এবং নামপালি রেলস্টেশন থেকে ৮.৬ কিমি দুরত্বে অবস্থিত।
হোটেলটির প্রখম ৬ টি তালাতে আছে মোট ১৮৫ টি রুম, ২৪ ট স্যুট এবং এছাড়াও আছে ৪২ টি পরিপাটি সেবাধর্মী এ্যাপার্টমেন্টস যাকে বাসস্থান বলা হয়। পত্যেকটি হোটেল গেষ্টরুমই হাদ্রারাবাদ এর মধ্যে সবচেয়ে বড়, যার পরিমাপ ৪৬৩ বর্গফিট। হোটেল লবিটি মনোমুগ্ধকর জল খেলার বৈশিষ্ট্য নিয়ে ৩৫ ফুট দীর্ঘ সাদা কঠিন কাঠামোর উপর তৈরীকৃত। পার্ক হাইয়াট হলো ভারতের প্রথম হোটেল যেখানে হাইয়াট রেসিডেন্সিয়াল-নকশা যা কিনা ম্যানর নামে পরিচিত-প্রয়োগ করা হয়েছে। অনেকগুলো খাবারের ডাইনিং সমৃদ্ধ হোটেলটিতে আছে একটি লবি লাউঞ্জ- থাকার রুম, খাবারের রুম- দিনব্যাপী খাবার রেস্তোরা, ট্রি-ফোর্নি বার এবং রোস্তারা- উত্তর ইতালীয় কুইজিন, অরিয়েন্টাল বার এবং রান্নাঘর- দক্ষিণ পূর্ব এশীয় কুইজিন। হোটেলটিতে আরো আছে স্পা এবং ব্যায়ামের সুব্যবস্থা। এছাড়াও হোটেলটিতে আছে শারীরিকভাবে অসুবিধার সম্মুথীনদের জন্য বিশেষ সুবিধা। হোটেলটির নিরাপত্তা বিভাগ শারীরিকভাবে অসুবিধার সম্মুখীন মেহমানদের প্রতি দিন ভিত্তিক এই বিশেষ সুবিধা প্রদান করে থাকে। যে সকল ক্ষেত্রে রুম খালি করা অত্যন্ত প্রয়োজন, সেসকল ক্ষেত্রে অসুবিধার সম্মুখীন মেহমানরা বিশেষ হোটেলের কর্তৃপক্ষের নিকট হতে বিশেষ সুবিধা প্রাপ্ত হোন এবং তাদেরকে ব্যাক্তিগত পর্যায়ে নিরপত্তা বিধান করা হয় হোটেল থেকে। পাবলিক বিশ্রামগার রেস্তোরা, লাউঞ্জ এবং লবি এলকাগুলোতে হুইলচেয়ারের প্রবেশাধিকার রয়েছে এবং সুব্যবস্থা আছে।
৪৫ বর্গ মিটার থেকে ১১০ বর্গমিটার গেস্টরুম সমূহ প্রাকৃতিক উপাদান এবং আধুনিক জাঁকজঁমকের মিশ্রনে নির্মিত। বিশালাকার বৃষ্টি ঝরণা এবং আলাদা টাব সমৃদ্ধ প্রধান বাথরুম সমূহ এবং রুমগুলি ৪৬ ইঞ্চি এলসিটি টেলিভিশন সহ অন্যান্য উচ্চ প্রযুক্তি সমৃদ্ধ। স্পা সমৃদ্ধ বাথরুম থেকে শহরের চিত্র দেখা যায় যার সাথে আছে বাথটাব এবং বিশালাকার বৃষ্টি ঝরণা এবং একটি করে ১৭ ইঞ্চি টিভি।হাই-টেক মিডিয় কেন্দ্রতে আছে ৫৫-ইঞ্চি এলসিডি টিভি।
১. পার্ক কিং রুম
২. পার্ক সুইট কিং রুম
৩. হাইট কিং
৪. হাইট টুইন
৫. হাইট ডিলাক্স কিং
৪. অনুষ্ঠান সমূহ
হোটেলটি ইউএনডব্লুউটিও, টাটা এর কন্ফারেন্স কেন্দ্র হিসাবে ব্যবহৃত হয়েছিল।
তাজ কন্নেমারা
ভিভান্তা বাই তাজ-কোন্নেমারা, চেন্নাই হলো ভারতের-চেন্নাই শহরে অবস্থিত একটি পাঁচ তারকা হোটেল
।এটি চেন্নাই শহরের একটি অন্যতম ইতিহ্যবাহী হোটেল এবং সবচেয়ে পুরাতন হোটেল হিসাবে পরিচিত এবং তাজ গ্রুপের হোটেল ব্যবসার অংশ হিসাবে পরিগনিত।
তাজ কোন্নেমারা হোটেলটি মূলত ১৮৫৪ সালে প্রথমে ত্রিপোলিকেন রাথিনাভ্যালী মুদালিয়ার মালিকানায় হোটেল ইম্পেরিয়াল হিসাবে গড়ে উঠেছিল, পরবর্তিতে যখন তিনি অন্য মুদালিয়া ভ্রাতৃদ্বয়ের নিকট তা ভাড়া হিসাবে প্রদান করেন তখন এটাকে তারা আলবেনি নামে পুনঃনামকরণ করেন, এবং ১৮৯০ সালে এটা কোন্নেমারা নামে পুনঃপ্রতিষ্ঠা লাভ করে, পরবর্তিতে ১৮৮১-১৮৮৬ সালে দায়িত্বে থাকা তাৎকালীন মাদ্রাজ গভর্নর, রবার্ট ব্রুক, আয়ারল্যান্ড এর একটি কাউন্টি ব্যারন অব কোন্নেমারা, এর নামানুসারে এটির নামকরণ করেন এবং পরে এটি একটি স্প্যান্সার্স হোটেলে পরিনত হয়।১৮৯১ সালে, ইউজিন ওয়াকসট , যিনি কিনা স্প্যান্সার্স এর মালিক , তিনি আন্না সার্কেলে তৎকালীন একটি ছোট দোকানের সন্নিকটে থাকা এই হোটেলটিকে এবং এটার আশেপাশের নয় একর জায়গা কিনে নেন একটি বিশাল শোরুম দেবার জন্য। ওয়াকসট চেয়েছিলেন স্পেন্সারদের মুখ উজ্জল করতে, সেজন্য তিনি এশিয়ার সর্ববৃহত মুদি দোকান প্রস্তুত করেছিলেন।১৯৩০ সালে জেমস স্টিভান,যিনি স্প্যান্সার পরিচালক ছিলেন, তিনি হোটেলটিকে আধুনিকরনের কাজ হাতে নেন যা ১৯৩৪ সালে শুরু হয় এবং যার আধুনিকরনের কাজ সমাপ্ত হয় ১৯৩৭ সালে। এটা যখন ১৯৩৭ সালে পুনরায় চালু হয় তখন এটা আর্ট ডেকো রূপ ধারণ করে। ১৯৭৪ সালে এর টাউয়ার ব্লক সমূহ এবং আনুসাংগিক পুল সমূহের নকশা করেছিলেন নকশাবিদ জেফ্রি বায়া। ১৯৮৪ সালে , তাজ ব্যবসায়িক গোষ্ঠী হোটেলটিকে পুরোপুরি অধিগ্র্রহন করে নেয়।২০০৮ সালে, ইতিহাসবিদ এস. মুথিয়া এই হোটেলটির ইতিহ্য নিয়ে একটি বই লেখেন, এ ট্রেডিসন অব ম্রাদাজ দেট ইস চেন্নাই- দি তাজ কোন্নমারা, যেখানে ১৮৮০ সাল হতে হোটেলটিকে নিয়ে বিজ্ঞাপন করা শুরু করেন যা তখন হোটলটিকে, দি ইম্পেরিয়াল হোটেল নামে পরিচিত করেছিল, যার অঙ্গিকার ছিল “ সুবিশাল যায়গাতে .. শীতল এবং পরিপাটি পরিবেশে সকল ধরনের সুবিধা সম্বলিত” এবং “ মেসার্স ম্যাকডোয়েল এন্ড কোঃ এর নামকরা স্থান থেকে আনা মদ নিয়ে”। বইটিতে পুরাতন মাদ্রাজ শহরের সব হোটেল এবং ১৯৩৯ সাল থেকে গড়ে উঠা হোটেল ট্যারিফ সংলগ্ন রাস্তা ঘাট, দালান, স্থাপনা দুর্লভ ছবি সম্বলিত। মুথিয়ার মতে ব্রিটিশরা কোন্নেমারাক বিশ্বের অন্যতম শ্রেষ্ঠ হোটেল হিসাবে পরিগনিত করতো।
২০১০ সালের সেপ্টেম্বর হতে হোটেলটির নাম পুনঃনামকরণ করে ভিভিয়ান বাই তাজ-কোন্নেমারা, চেন্নাই দেয়া হয়।
তাজ কোন্নেমারা হোলেটটি কাউম নদীর পূর্ব তীরে বিনি রোডে অবস্থিত, যা কিনা চেন্নাই এর অন্যতম সেরা দালান হিসাবে পরিচিত।
তাজ কোন্নেমারাতে সর্বমোট ১৫০ টি রুম আছে, যার ভেতরে ১৪১ টি ডাবল রুম এবং ৯ ট সুইট আছে। হোটেলটিতে ৫ টি বৈঠক কামরা আছে যার মধ্যে একটি বল রুম আছে যেখানে ৪০০ জন পর্যন্ত মানুষ সিনেমা হলের মতো করে বসতে পরে এবং ৬০০ জন পর্যন্ত লোক চা চক্রে বসতে পারে।হোটেলের কোন্ফারেন্স রুমে ৩০ জন লোক সিনেমা দেখার মতো করে বসতে পারেন। হোটেলের রেস্টুরেন্ট সমূহতে রয়েছে বারান্দ্রা- ২৪ ঘন্টা খোলা কফি সপ- যেখানে ভারতীয়, উপমহাদেশীয়, চাইনিজ এবং থাই খাবার পরিবেশন করা হয়, ডিস্টিলে-পরিবেশন করা হয় উত্তেজক ককটেইল, স্পিরিট ,অয়াইন, বিয়ার এবং হালকা স্ন্যাক্স।‌ রেইন্ট্রি গাছ পরিবেষ্টিত, খোলা আকাশের নিচে রেস্তোরাটিতে প্রতি রাতে তামিলনাড়ুর দক্ষীন ভারতীর সংস্কিতিক অনুষ্ঠান পরিবেশন করা হয় এবং লাউন্জে গ্রীল- মহাদেশীয় লাঞ্চ এবং ডিনার পরিবেশন করা হয়, সাথে থাকে একটি বিশেষ এক্সিকিউটিভ লাঞ্চ।
২০০৪ সালে তাজ ব্যবসায়িক গোষ্ঠী এই হোটেলটির ৬৫ টি কামরা নতুন ভাবে সাজায়।
বুব্বা ওয়াটসন
গেরি লাস্টার "বুব্বা" ওয়াটসন , জুনিয়র. (জন্ম নভেম্বর ৫, ১৯৭৮) i?একজন আমেরিকান পেশাদার গলফ খেলয়াড়। সে পিজিএ টুরে খেলেব। সে একজন বাঁ হাতি, তাই সে বাঁ হাত দিয়ে খেলেন। সে
বহু বিখ্যাত চ্যাম্পিয়নশিপ জিতেছেন। ২০১২ এবং ২০১৪ সালে মাস্টারস চ্যাম্পিয়নশিপ জয় লাভ করেছেন। ২০১৫ এর ফেব্রুয়ারি বিশ্ব গল্ফ রাংকিং এ ২য় স্থান অধিকার করে।
ওয়াটসন পেন্সাকোলার কাছাকাছি বাগদাদ, ফ্লোরিডায় জন্ম গ্রহ্ণ করেছেন এবং সেখানে তার শৈশব কেটেছে। সে মিল্টোন হাই স্কুল এর গল্ফ টিমে খেলেছেন। এই মিল্টোন হাই স্কুল থেকে আরো দুই জন পিজিএ গল্ফ খেলয়াড় স্নাতক পাস করেছেন।
তারপর ওয়াটসন ফকনার স্টেট কমিনিউটি কলেজের হয়ে খেলেছেন।
২০০৩ সাল থেকে ওয়াটসন এর পেশাদারি কর্মজীবন শুরু হয় এবং ২০০৫ সাল পর্যন্ত জাতীয় পর্যায়ে গল্ফ খেলেন। সে ঐ বছর অনেক খেলেন পিজিএ টুরে সুযোগ পেতে। ২০০৬ সালে রোকি হিসেবে (আরম্ভকারী) , ওয়াটসন $১,০১৯,২৬৪ মার্কিন ডলার আয় করেন।
ওয়াটসন ২০১০ সালের ২৭ জুন ট্রাভেলার্স চ্যাম্পিয়ানশিপ জয় লাভ করেন। এই জয় ছিল তার জীবনের প্রথম পিজিএ টুর জয়। কাঁদতে কাঁদতে, ওয়াটসন বলেন , এই জয় তার পিতা মাতার জন্য। বিশেষ করে তার পিতার জন্য, তার পিতা ক্যান্সার এর রোগী।
ওয়াটসন একজন খ্রিষ্টান। সে সরাসরি জানান তার জীবনে ধর্মে বিস্বাস কত গুরুত্বপুর্ণ। Watson gives a lot of his money and time to charity.
ইন্স নদী
ইন্স হল দানিউব নদীর অন্যতম প্রধান উপনদী। এটি দানিউবের দক্ষিণ অংশে অবস্থিত। উত্তরদিকে অস্ট্রিয়ার ইন্স শহরে দানিউবের সঙ্গে মিলিত হয়েছে। ইন্স নদীড় দৈর্ঘ্য ২৫৪ কিলোমিটার, এবং এর আকার অনেকটা ইংরেজি বর্ণ J-এর মত। ইন্স নদীড় উৎপত্তি হয়েছে অস্ট্রিয়ার ফ্লাখাউ এবং গ্লাসথোফাম শহরের নিকট হতে। এরপর এটি পূর্ব দিকে রাডস্টাট, শ্লাডমিং এবং লিযেন হয়ে স্টিরিয়ার হিফ্লাউ শহরের কাছে উত্তর দিকে বাঁক নিয়েছে। অবশেষে এটি ঊর্ধ্ব অস্ট্রিয়ার ইন্স শহরে দানিউবের সাথে মিলিত হয়েছে।
ইন্স নদী দিয়ে অস্ট্রিয়া হয়ে জার্মানি ও স্লোভেনিয়ার মধ্যে দিয়ে একটি পরিবহন পথ রয়েছে। ইন্স নদী দিয়ে স্টিরিয়াতে উৎপন্ন লৌহ লিনৎস-এর কারখানাগুলোতে সরবরাহ করা হয়।
খলিল্লাহ আলি
খলিল্লাহ আলি (born Belinda Boyd in 1950) হলেন মার্কিন মুষ্টিযোদ্ধা মোহাম্মদ আলির সাবেক স্ত্রী। ১৯৬৭ সালে ১৭ বছর বয়সী খলিল্লুলাহ আলি কে বিয়ে করেন। তারপর ১০ বছর পর তাকে দিভোর্স দেন। সে আলির চার সন্তানের মা।
সে কারাতে নিয়ে পড়াশোনা করেছেন এবং ১৯৭৭, সালে ব্লাক বেল্ট অর্জন করেন। তার চিত্র "এবোনি ম্যাগাজিনের" প্রচ্ছদ চিত্রে ৭বার প্রকাশিত হয়েছে। খলিলুল্লাহ জি
১৯৮০ সালে সে পুনরায় বিয়ে করে এবং মোহাম্মদ আলির পক আরো দুই জনকে দিভোর্স দেয়।
সে জেন ফন্ডের চলচ্চিত্র "দ্য চায়না স্যাইন্ড্রোম" এ অভিনয় করেছেন।
জেরোডার্মা
জেরোডার্মা অথবা জিরোডার্মা (জিরোসিস কিউটিস নামেও পরিচিত), মূলত গ্রিক ভাষায় প্রচলিত “শুষ্ক ত্বক” শব্দ সমূহ বোঝাতে ব্যবহৃত হয়, যা মূলত শরীরের বহিরাংশ সংক্রান্ত একটি বিশেষ খারাপ অবস্থা, যা বেশির ভাগ ক্ষেত্রে নিরাপদেই চিকিৎসাযোগ্য ইমোলিয়েন্টস অথবা ময়েশ্চারাইজার দিয়ে। জিরোডার্মা সংঘটিত হয় মূলত মাথার খুলিতে, পায়ের নিচে, বাহুতে, হাতে, গিঁটে, তলপেটের প্বার্শে এবং উরুতে। জিরোডার্মার পূর্ব লক্ষন সমূহের মধ্যে রয়েছে ফুলে উঠা (বাইরের ত্বকের স্তরের খোসা দৃশ্যমান হওয়া), চুঁলকানি এবং ত্বক ফাটা।
জেরোডার্মা হলো একটি অত্যন্ত সাধারণ অবস্থা। এটা প্রধানত শীত কালের দিকে বেশী হয় যখন ঠান্ডা বাতাস বাইরে থাকে এবং গরম বাতাস ভেতরে থাকে যা একটি নিম্ন সম্পর্কযুক্ত আদ্রর্তা ব্যবস্থা তৈরী করে। এই কারণেই ত্বক তার আদ্রতা হারায় এবং এটা ফেটে যেতে পারে কিম্বা কোন যায়গা উচু হয়ে যেতে পারে। গোসল অথবা হাত ধৌতকরন বারবার করলে, বিশেষত যদি কেউ খসখসে সাবান ব্যবহার করে, তাহলে তার জেরোডারমা হতে পারে। জেরোডার্মা ভিটামিন এ, ভিটামিন ডি এর অভাবে অথবা নিয়মিত স্বাস্থ্যহানী, কড়া রৌদে থাকলে অথবা কোন বিশেষ ঔষধের প্রভাবে হতে পারে। জেরোডার্মা কোলাইন নিরোধকের কারণেও ঘটতে পারে। ডিটার্জেন্ট যেমন ওয়াসিং পাউডার এবং ডিসওয়াসিং তরলের কারণে জিরোডার্মা হতে পারে।
জার্মান ফার্মাসিউটিক্যালস কর্তৃক উৎপাদিত ত্বকের ক্রিম নেভিয়ার উন্নতির পরপর ১৮০০ শতকের শেষের দিক থেকে, বিশ্ববাজারে বিপুল সংখ্যাক আর্দ্রতা বিষয়ক ত্বকের প্রসাধনির আগমন ঘটছে। আজ অনেক ক্রিম আর লোশন যাকিনা সব্জি তেল/বাটার, প্রেটোলিয়াম তেল/বাটার এবং এমনকি লেলোলিন থেকে উৎপাদিত হচ্ছে এবং বিপুল পরিমানে পাওয়া যাচ্ছে। প্রতিরোধক হিসাবে ব্যবহার করার নিমিত্তে এসকল প্রসাধনি আক্রান্ত স্থানে লাগিয়ে ঘষতে হবে প্রয়োজনমতো (প্রায় প্রতিদিন) যাতে করে ত্বকের শুষ্কতা ধরে রাখা যায়।
আমোল্লিয়েন্ট অথবা স্কিন লোশন/ ক্রিম বারবার লাগানোর ফলে (বিশেষ করে বেশ কয়েকদিন) আক্রান্ত স্থান খুব দ্রুত সেরে যায়। বিশেষত, আদ্রর্তার সমস্যার জন্য খুব কঠিন অভেদ্য পর্দা, যেমন প্রেটোলিয়াম, ভেজিটেবল ওয়েল/বাটার, এবং খনিজ তেল প্রয়োগের ফলে খুব ভালো ফলাফল পাওয়া যায় মর্মে দেখা গেছে। অনেকে আবার খুজে নেয় তার পছন্দের বিশেষ কোন বানিজ্যিক ত্বকের ক্রিম এবং লোশন (সাধারনত সেটাতে থাকে তেল, মাখন, এবং অথবা আঠালো পানি) যা অত্যন্ত কার্যকরী (যদিও বানিজ্যিকভাবে পাওয়া বিপুল পরিমাণ ক্রিমের ভেতর থেকে ব্যক্তিগত উদ্দ্যগে বেছে নেয়া পছন্দ সমূহ এবং সেগুলি ব্যবহার করার ফলাফল সমূহ ভিন্ন ভিন্ন হয়)। ল্যনোলিন, এমন একটি প্রাকৃতিক মিশ্রন যা কিনা ভেড়ার লোম থেকে পাওয়া তরল, যা মানুষের ত্বকের আদ্রর্তার পরিপুরক হিসাবে কাজ করে যা প্রাচীন কাল থেকে ব্যবহৃত হয়ে আসছে এবং জেরোডার্মা সমস্যার বিরুদ্ধে পথ্য হিসাবে অন্যতম শক্তিশালী। যদিও বিশুদ্ধ লেনোনিল একধরনে পুরু ঘন বস্তু হওয়ায় , অনেক ব্যাক্তির জন্য তা ব্যবহার করা কঠিন হয় এবং শুষ্ক ত্বকে ব্যবহারের জন্য অসুবিধাজনক (বিশেষত ত্বকের বিশাল এলাকায় লাগাতে হলে)। যার করনে লেনোলিনকে পরিবর্তন করে, অনেকেই এটাকে একটু নরম করে ফেলেছে বিশুদ্ধ নেলোনিলের তুলনায়।
অভিষ্কা গুণবর্ধনে
ডিহান অভিষ্কা গুণবর্ধনে (; জন্ম: ২৬ মে, ১৯৭৭) কলম্বোয় জন্মগ্রহণকারী সাবেক পেশাদার শ্রীলঙ্কান ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। দলে তিনি মূলতঃ বামহাতি উদ্বোধনী ব্যাটসম্যান ছিলেন। বর্তমানে সিংহলীজ স্পোর্টস ক্লাবে কোচের দায়িত্ব পালন করছেন।
১৯৯৮ সালের কমনওয়েলথ গেমসে আক্রমণধর্মী ব্যাটিং উপহার দিয়ে জনসমক্ষে আসেন তিনি। ঐ প্রতিযোগিতায় সেঞ্চুরি করেন ও দক্ষিণ আফ্রিকাকে পরাজিত করতে সবিশেষ ভূমিকা রাখেন। এছাড়াও, শ্রীলঙ্কা অনূর্ধ্ব-১৯ ক্রিকেট দলের পক্ষে ৩টি টেস্ট খেলায় অধিনায়কের দায়িত্ব পালন করেছেন তিনি।
২০০০ সালে কেনিয়ার নাইরোবিতে অনুষ্ঠিত আইসিসি নক-আউট প্রতিযোগিতায় নিজের একমাত্র ওডিআই সেঞ্চুরি করেছিলেন। ঐ খেলায় শ্রীলঙ্কার ইনিংস ১০/২ থেকে ২৮৭/৬ করতে সক্ষম হয় ও তার দল ১০৮ রানের ব্যবধানে ওয়েস্ট ইন্ডিজের বিপক্ষে জয়ী হয়। কিন্তু ক্রিকেটের বৃহৎ সংস্করণ হিসেবে টেস্টে তিনি সফলকাম হননি। ১৯৯৯ সালের এশিয়ান টেস্ট চ্যাম্পিয়নশীপে পাকিস্তানের বিপক্ষে তার টেস্ট অভিষেক ঘটে ও ব্যক্তিগত সর্বোচ্চ ৪৩ তোলেন।
বড় ধরনের রান সংগ্রহে ব্যর্থতা স্বত্ত্বেও তার খেলোয়াড়ী জীবন চলমান ছিল। মারভান আতাপাত্তু আন্তর্জাতিক ক্রিকেট থেকে অবসর নিলে ২০০৪ সালের এশিয়া কাপেও অংশ নেন। ২০০৪ সাল থেকে টুয়েন্টি২০ ক্রিকেটের সাথে সম্পৃক্ত হন। তবে, ২০০৮ সালে গুণবর্ধনেসহ আরও চারজান শ্রীলঙ্কান ক্রিকেটার ইন্ডিয়ান ক্রিকেট লীগে যোগ দিলে তাদেরকে ক্রিকেটে অংশগ্রহণের উপর নিষেধাজ্ঞা প্রদান করা হয়। এরপর সেপ্টেম্বর, ২০০৮ সালে নিষেধাজ্ঞা প্রত্যাহার করা হলে শ্রীলঙ্কার ঘরোয়া ক্রিকেটে অংশ নিতে থাকেন।
বর্তমানে তিনি সিংহলীজ স্পোর্টস ক্লাবের প্রধান কোচের দায়িত্ব পালন করছেন। সাম্প্রতিককালের এলএলপিএল ২০১২ প্রতিযোগিতায় শিরোপা বিজয়ী ইউভা নেক্সটেরও কোচ ছিলেন তিনি। এছাড়াও লিজ্যাসি ট্রাভেলস (প্রাঃ) লিমিটেডের পরিচালকের দায়িত্ব পালন করছেন গুণবর্ধনে।
আম্রপালি গুপ্তা
আম্রপালি গুপ্তা ভারতের অভিনেত্রী। তিনি ভারতের বিখ্যাত কবুল হ্যায় ধারাবাহিকে দুই চরিত্রে অভিনয় করেছেন।
পূর্ব হনলুলু, হাওয়াই
পূর্ব হনলুলু () হল আদমশুমারি-মনোনীত এলাকা যা পূর্ব হনলুলু শহর এবং কাউন্টি হনলুলু, হাওয়াই, মার্কিন যুক্তরাষ্ট্রে অবস্থিত। ২০১০ সালের আদমশুমারি অনুযায়ী পূর্ব হনলুলুর জনসংখ্যা ছিল ৪৯,৯১৪।
মার্কিন যুক্তরাষ্ট্রের আদমশুমারি অনুযায়ী পূর্ব হনলুলুর স্থানাঙ্ক । পূর্ব হনলুলুর এলাকা , তার মধ্যে ভূমি এবং , অথাবা ৩৩.২২%, জল।
পালম কল্যাণসুন্দরম
পালম কল্যাণসুন্দরম () (জন্ম- আগস্ট, ১৯৫৩) একজন তামিল সমাজকর্মী, যিনি তাঁর কর্মজীবনের সমস্ত বেতন ও পেনশন দরিদ্র মানুষদের উন্নতির জন্য দান করার জন্য বিখ্যাত।
পালম কল্যাণসুন্দরম ১৯৫৩ খ্রিস্টাব্দের আগস্ট মাসে ভারতের তামিল নাড়ু রাজ্যের তিরুনেলবেলী জেলায় অবস্থিত মেলকরুবেলঙ্গুলম নামক স্থানে জন্মগ্রহণ করেন। মাত্র এক বছর বয়সেই তিনি তাঁর পিতাকে হারান। বিদ্যালয়ে শিক্ষালাভ সম্পূর্ণ করার পর তিনি তামিল ভাষা নিয়ে স্নাতক স্তরে শিক্ষালাভ করতে চাইছিলেন। কিন্তু তিরুনেলবেলী শহরের সেন্ট জেভিয়ার্স কলেজে অন্য কোন তামিল শিক্ষার্থী না থাকায় তাঁকে কলেজ কর্তৃপক্ষ অন্য বিষয় সম্বন্ধে স্নাতক হওয়ার উপদেশ দেন। কিন্তু তামিল সম্বন্ধে স্নাতক হওয়ার ইচ্ছেয় দৃঢ়প্রতিজ্ঞ পালম এই উপদেশ প্রত্যাখ্যান করেন। পালমের নিষ্ঠা লক্ষ্য করে এমটিটি হিন্দু কলেজের প্রতিষ্ঠাতা কারুমুত্তু থ্যগারাজা চেট্টিয়ার তাঁকে নিজের প্রতিষ্ঠানে ভর্তি করে তাঁর পঠনপাঠনের খরচের ভার নেন। এরপর মাদ্রাজ বিশ্ববিদ্যালয় থেকে তিনি গ্রন্থাগার বিজ্ঞান বিষয়ে স্নাতকোত্তর স্তরে পড়াশোনা করে স্বর্ণপদক লাভ করেন। এছাড়া সাহিত্য ও ইতিহাসেও তিনি স্নাতকোত্তর স্তরে পড়াশোনা করেন।
মাদ্রাজ বিশ্ববিদ্যালয়ে পড়াশোনা করার সময় ভারত-চীন যুদ্ধ শুরু হলে ভারতের প্রধানমন্ত্রী জওহরলাল নেহ্‌রুর ডাকে সাড়া দিয়ে প্রতিরক্ষা খাতের জন্য নিজের সোনার হার দান করে দেন। এরপর তিনি পরবর্তী ৩৫ বছর তুতিকোরিন শহরে কুমারকরূপ আর্টস কলেজে গ্রন্থাগারিকের দায়িত্ব পালন করেন। এই সময় তিনি তাঁর সমস্ত বেতন, তাঁর পূর্বপুরুষের সম্পত্তি ও অবসরের পর সমস্ত অনাথ শিশু ও দরিদ্র মানুষদের জন্য দান করে দেন। অবসর গ্রহোণের পর তিনি "পালম" নামক একটি স্বেচ্ছাসেবী সংগঠন প্রতিষ্ঠা করেন। এই সংগঠনের মাধ্যমে দরিদ্রদের শিক্ষা ও চিকিৎসার ব্যবস্থা করা হয়ে থেকে এবং কর্মহীন, বয়স্ক, অসুস্থ ও প্রতিবন্ধী মানুষদের সমাজের মূল স্রোতে ফিরিয়ে আনার চেষ্টা করা হয়। তামিল নাড়ু, অন্ধ্র প্রদেশ ও উড়িষ্যার সাইক্লোন বিধ্বস্ত এলাকায় এবং গুজরাট ও মহারাষ্ট্রের ভূমিকম্প বিধ্বস্ত এলাকায় এই সংগঠন ত্রাণকার্য্য চালিয়েছে।
ভারত সরকার পালম কল্যাণসুন্দরকে ভারতের শ্রেষ্ঠ গ্রন্থাগারিকের সম্মান দিয়েছে। তাঁকে বিশ্বের প্রথম দশ জন গ্রন্থাগারিকের মধ্যেও গণ্য করা হয়ে থাকে। জাতিসংঘ তাঁকে বিংশ শতাব্দীর অন্যতম বিশিষ্ট ব্যক্তি রূপে চিহ্নিত করেছে। কেম্ব্রিজের ইটারন্যাশনাল বায়োগ্রাফিকাল সেন্টার তাঁকে বিশ্বের অন্যতম উন্নতমনস্ক ব্যক্তি এবং "ম্যান অব দ্য মিলেনিয়াম" বা সহস্রাব্দের সেরা মানুষ" বলে গণ্য করেছে। এই সম্মানের স্বীকৃতি স্বরূপ প্রাপ্ত ৩০ কোটি টাকার সমস্ত তিনি দরিদ্র মানুষের সেবায় নিয়োজিত করেন। ২০১১ খ্রিস্টাব্দে রোটারি ক্লাব তাঁকে সারা জীবনের সেবার জন্য পুরস্কার প্রদান করেন।
সিলেট জেলা স্টেডিয়াম
সিলেট জেলা স্টেডিয়াম বাংলাদেশের সিলেটের রিকাবিবাজারে অবস্থিত। এটি বিভিন্ন কাজে ব্যবহৃত হলেও অধিকাংশ সময় ক্রিকেট ও ফুটবলের জন্যই ব্যবহার করা হয়। এটি ঢাকা মোহামেডান স্পোর্টিং ক্লাবের হোম গ্রাউন্ড হিসেবে ব্যবহার করা হয়।
সুনামগঞ্জ স্টেডিয়াম
সুনামগঞ্জ স্টেডিয়াম বাংলাদেশের সুনামগঞ্জ জেলার সুনামগঞ্জ স্টেডিয়াম রোডে অবস্থিত। এটি এইচ.এম.পি উচ্চ বিদ্যালয় এর পাশে অবস্তিত। এটি সাধারণত ক্রিকেট ও ফুটবলের জন্য ব্যবহার করা হয়, তবে শহরের বিভিন্ন সাংস্কৃতিক অনুষ্ঠানেও এটি ব্যবহৃত হয়ে থাকে।
মরনে ফন উইক
মরনে নিকো ফন উইক (; জন্ম: ২০ মার্চ, ১৯৭৯) অরেঞ্জ ফ্রি স্টেট প্রদেশের ব্লুমফন্টেইনে জন্মগ্রহণকারী দক্ষিণ আফ্রিকার আন্তর্জাতিক ক্রিকেটার। দক্ষিণ আফ্রিকার একদিনের আন্তর্জাতিক দলের অন্যতম সদস্য তিনি। দলে তিনি মূলতঃ উইকেট-রক্ষকের দায়িত্ব পালন করছেন। পাশাপাশি ডানহাতে ব্যাটিংয়ে দক্ষ মরনে ফন উইক। তার ভাই ডিভান ফন উইক ঈগলস দলে খেলেছেন।
১২ জুলাই, ২০০৩ তারিখে লর্ডসে অনুষ্ঠিত একদিনের আন্তর্জাতিকে ইংল্যান্ডের বিপক্ষে তার অভিষেক ঘটে। খুবই নিম্নমূখী রানের ঐ খেলায় তিনি ১৭ রান সংগ্রহ করেছিলেন। ৯ জানুয়ারি, ২০১১ তারিখে ভারতের বিপক্ষে অনুষ্ঠিত টুয়েন্টি২০ আন্তর্জাতিকে অংশ নিয়ে দক্ষিণ আফ্রিকার টি২০আইয়ের ইতিহাসে দ্রুততম অর্ধ-শতক করেন। তার এ অর্ধ-শতকটি মাত্র ২৪ বলে এসেছিল।
২০১৪-১৫ মৌসুমে সফরকারী ওয়েস্ট ইন্ডিজের বিপক্ষে সিরিজের তৃতীয় টি২০আইয়ে শতরান করেন। ১৪ জানুয়ারি, ২০১৫ তারিখে কিংসমিডে অনুষ্ঠিত নিজস্ব ৬ষ্ঠ খেলায় তার ৭০ বলে অপরাজিত ১১৪* সংগ্রহের ফলে দল ৬৯ রানে জয় পায় ও তিনি ম্যান অব দ্য ম্যাচের পুরস্কার লাভ করেন। এছাড়াও, তৃতীয় দক্ষিণ আফ্রিকান হিসেবে তিনি শতরান করার সম্মাননা লাভ করেন।
জেব-উন-নেসা জামাল
জেব-উন-নেসা জামাল (২৭ ডিসেম্বর, ১৯২৬ - ১ এপ্রিল ১৯৯৫) ছিলেন বাংলা ভাষার গীতিকার। তিনি ঢাকা বেতারের কণ্ঠশিল্পী, কথিকা পাঠক ও অনুষ্ঠান পরিচালক ছিলেন। তিনি বেতারের মহিলা মাহফিল, স্কুল ব্রডকাস্ট, বুনিয়াদি গণতন্ত্রের আসর ইত্যাদি অনুষ্ঠান পরিচালনা করেন। গীতিকার হিসেবে খ্যাতি অর্জন করেন। প্রেমমূলক, দেশাত্মবোধক ও মরমি গান রচনায় পারদর্শিতার পরিচয় দেন।
জেব-উন-নেসা জামাল ২৭ ডিসেম্বর, ১৯২৬ তারিখে রাজশাহীতে জন্মগ্রহণ করেন। তাঁর পৈতৃক নিবাস বগুড়ায়। পিতা ছিলেন কসিরুদ্দিন তালুকদার। তার স্বামীর নাম সৈয়দ জামালুদ্দিন। বিশিষ্ট কণ্ঠশিল্পী জিনাত রেহানা তাঁর কন্যা। তিনি বগুড়া ভিক্টোরিয়া মেমোরিয়াল গার্লস স্কুল থেকে ১৯৪১ সালে ম্যাট্রিক পাস করেন। অতপর কলকাতার লেডি ব্রেবোর্ন কলেজে ভর্তি হয়ে সেখান থেকে ১৯৪৩ সনে আই.এ. এবং ১৯৪৫ সনে বি.এ. পাস করেন। তিনি ১৯৬৫ সনে ঢাকা বিশ্ববিদ্যালয় থেকে বাংলায় এম.এ. ডিগ্রি লাভ করেন।
প্রকাশিত গানের কয়েকটি সংকলন হচ্ছে, 
তিনি ছিলেন একজন পরিশীলিত ও জীবননিষ্ঠ গল্পকারও। তার প্রকাশিত গল্পগ্রন্থের নাম হচ্ছে "হারানো দিনের গল্প" (১৯৯৪)। তিনি অনুবাদ করেন "বেল সাহেবের টেলিফোন আবিষ্কার"।
জেব-উন-নেসা জামাল ১ এপ্রিল ১৯৯৫ তারিখে ঢাকার ধানমণ্ডিতে মৃত্যুবরণ করেন।
১৯৯৮-৯৯ এশিয়ান টেস্ট চ্যাম্পিয়নশীপ
১৯৯৮-৯৯ এশিয়ান টেস্ট চ্যাম্পিয়নশীপ ক্রিকেট প্রতিযোগিতা ১৪ ফেব্রুয়ারি থেকে ১৭ মার্চ, ১৯৯৯ তারিখে এশিয়ান ক্রিকেট কাউন্সিলের ব্যবস্থাপনায় অনুষ্ঠিত হয়। ভারত, পাকিস্তান ও শ্রীলঙ্কা দল প্রথমবারের মতো এ প্রতিযোগিতায় অংশগ্রহণ করে। ঐ সময়ে টেস্ট ক্রিকেটের মর্যাদা না থাকায় বাংলাদেশ দল এশিয়ান টেস্ট চ্যাম্পিয়নশীপে অংশগ্রহণ করতে পারেনি। আন্তর্জাতিক ক্রিকেট কাউন্সিলের পরিকল্পনাধীন ৯-দলের সমন্বয়ে টেস্ট ক্রিকেট বিশ্বকাপ প্রতিযোগিতা প্রবর্তনের পূর্বে পরীক্ষামূলকভাবে এ প্রতিযোগিতাটি করা হয়েছিল বলে ধারণা করা হয়। জানুয়ারি, ১৯৯৯ সালে সফর পরিচালনা, টেলিভিশন স্বত্ত্ব ও নিরাপত্তা বিষয়ের প্রেক্ষিতে প্রতিযোগিতাটি প্রায় বাতিলের পর্যায়ে চলে যাচ্ছিল।
চূড়ান্ত খেলায় পাকিস্তান ইনিংস ও ১৭৫ রানের ব্যবধানে শ্রীলঙ্কাকে পরাজিত করে প্রথম এশিয়ান টেস্ট চ্যাম্পিয়নশীপের শিরোপা লাভ করে এবং পুরস্কারের অর্থমূল্য বাবদ $২৫০,০০০ লাভ করে। অন্যদিকে শ্রীলঙ্কা দল $১৪৫,০০০ ও প্রথম-রাউন্ডে পরাজিত ভারত দল $১০০,০০০ পায়। ম্যান অব দ্য ম্যাচ ও ম্যান অব দ্য সিরিজের অধিকারী ওয়াসিম আকরাম যথাক্রমে $৫,০০০ ও $২০,০০০ লাভ করেন।
রাউন্ড-রবিন পদ্ধতিতে অনুষ্ঠিত তিনটি খেলা দলগুলো একে-অপরের বিরুদ্ধে একবার করে অংশ নেয়। শীর্ষ দুই দল প্রতিযোগিতার চূড়ান্ত খেলায় মুখোমুখি হয়। জয়ে ১২, টাইয়ে ৬ পয়েন্ট লাভ করবে। ড্র কিংবা পরাজয়ের ক্ষেত্রে কোন পয়েন্ট বরাদ্দ রাখা হয়নি। বোলিং ও ব্যাটিংশৈলীর উপর নির্ভর করে দলগুলোকে বোনাস পয়েন্ট সংগ্রহের বিধান রাখা হয়। কলকাতা, কলম্বো ও লাহোরে ঘূর্ণায়মান পদ্ধতিতে রাউন্ড-রবিন খেলা অনুষ্ঠিত হয়। তবে নিরপেক্ষ মাঠ হিসেবে বাংলাদেশের ঢাকায় চূড়ান্ত খেলা আয়োজন করা হয়।
মনদীপ সিং সোয়েন
মনদীপ সিং সোয়েন একজন ভারতীয় পর্বতারোহী, ৯ই মার্চ ১৯৫৭ সালে জন্মগ্রহন করেন। তিনি যুক্তরাজ্যের রয়েল জিওগ্রাফিক্যাল সোসাইটির ফেলো এবং চার দশক ধরে একজন বিশিষ্ট পর্বতারোহী এবং অনুসন্ধানকারী। তিনি একটি সাহসিক ভ্রমণ এবং ইকোট্যুরিজম বিশেষজ্ঞ। তিনি দায়বদ্ধ পর্যটনের একজন সমর্থক ও প্রবক্তা, ভারতের ইকোট্যুরিজম সোসাইটির প্রতিষ্ঠাতা ও সভাপতি। পর্বত মেরুতে প্রথম ভারতীয় শিখর জয়, তার পর্বতারোহণ অভিযানের অন্তর্ভুক্ত। ১৯৮৬ সালে হিমালয়ে, সেইসাথে ফরাসি এবং সুইস পর্বতমালায়, ইতালীয় ডলোমাইটসে, ওয়েলসে এবং স্কটল্যান্ডের একাধিক শৃঙ্গ আরোহন করেন।
১৪ বছর বয়সে মনদীপ আরোহণ অভিযানে অংশগ্রহন করা শুরু করেন, যখন তিনি শ্রীযুক্ত হরি ড্যাঙের অধীনে বিমানবাহিনী সেন্ট্রাল স্কুল দিল্লি ক্যান্টে অধ্যয়নরত ছিলেন । শ্রীযুক্ত হরি ড্যাঙ একজন সুশিক্ষাবিদ এবং সুপরিচিত পর্বতারোহী। 
পরে সেন্ট স্টিফেন কলেজ, দিল্লিতে অধ্যয়নকালে এবং তার প্রথম দিকের পর্বতারোহণ বছরগুলির সময়, তিনি তার অভিযানের পাশাপাশি পরিবেশগত কারণগুলি প্রবর্তিত করেন। ১৯৭৯ সালে, তিনি তার ভ্রমণ এবং ট্যুর কোম্পানী 'আইবেক্স অভিযান প্রাঃ লিমিটেড' সহ-প্রতিষ্ঠিত করেন, পরে ১৯৮৮ সালে, তিনি ইনলাক্স ফাউন্ডেশনের এজিসের অধীনে স্কটল্যান্ড, চ্যামোনিক্স এবং উত্তর ওয়েলসে একটি মাউন্টেন রেসকিউ বা পর্বত উদ্ধারঅভিযান প্রকল্প গ্রহণ করেন। তার দল হেল্প (হিমালয়ান এভাকুয়েশন এন্ড লাইফ সেভিং প্রজেক্ট বা হিমালয় খালি করা ও জীবন রক্ষা) নামক একটি প্রকল্প তৈরী করেন, এবং স্যার এডমন্ড হিলারি এই প্রকল্পের পৃষ্ঠপোষক ছিলেন।
রাজাঝির দীঘি
রাজাঝির দীঘি বা "রাজনন্দিনীর দীঘি" ফেনীর একটি ঐতিয্যবাহী দীঘি। 
ফেনী জেলার জিরো পয়েন্টে ফেনী রোড় ও ফেনী গ্রেন্ড রোডের সংযোগ স্থলে এটি অবস্থিত।
১৮৭৫ সালে ফেনী  মহকুমা প্রতিষ্ঠিত হলে  তার সদর দপ্তর গড়ে তোলা হয় এই রাজাঝির দীঘির পাড়ে । দীঘির পাড়ে বর্তমানে ফেনী সদর থানা, ফেনী কোর্ট মসজিদ,অফিসার্স ক্লাব,জেলা পরিষদ পরিচালিত শিশু পার্ক সহ ন্যাশনাল হার্ট ফাউন্ডেশন গড়ে উঠেছে ।এ দীঘিটি ফেনীর ঐতিহাসিক ও দর্শনীয় স্থানের একটি।
দীঘিটি ফেনী শহররের গুরুত্বপূর্ণ তিনটি রাস্তা
জনশ্রুতি আছে ত্রিপুরা মহারাজের প্রভাবশালী একজন রাজার তার কন্যার অন্ধত্ব দুর করার মানসে প্রায় ৫/৭ শত বছর পূর্বে এ দীঘি খনন করা হয় বলে।
জনশ্রুতি আছে ত্রিপুরা মহারাজের একজন রাজার কন্যার অন্ধত্ব দূর করার মানসে এ দীঘি খনন করা হয়। স্থানীয় ভাষায় কন্যা-কে ঝি বলা হয় তাই দীঘিটির নামকরণ করা হয় রাজাঝি।
বীতাশোক
বীতাশোক () বা তিস্স () মৌর্য্য সম্রাট বিন্দুসারের পুত্র ছিলেন।
বীতাশোক মৌর্য্য সম্রাট বিন্দুসার ও তাঁর পত্নী সুভদ্রাঙ্গীর পুত্র এবং সম্রাট অশোকের ভাই ছিলেন। দিব্যাবদান গ্রন্থানুসারে তিনি তীর্থিক সম্প্রদায়ের অনুগামী ছিলেন, পরে অশোকের উপদেশে বৌদ্ধ ধর্ম গ্রহণ করেন।
অশোকাবদান গ্রন্থানুসারে, একবার পুণ্ড্রবর্ধনের এক অধিবাসী একটি চিত্র অঙ্কন করেন যেখনে গৌতম বুদ্ধ নিগণ্ঠ ণাতপুত্তকে পা ছুঁয়ে প্রণাম করছেন বলে দেখা যায়। এক বৌদ্ধধর্মাবলম্বীর অভিযোগ পেয়ে অশোক তাঁকে গ্রেপ্তার করার নির্দেশ দেন ও পরে পুণ্ড্রবর্ধনের সমস্ত আজীবিক সম্প্রদায়ের মানুষদের হত্যার নির্দেশ দেন, যার ফলে প্রায় ১৮,০০০ মানুষ নিহত হন। কিছু সময় পরে, পাটলিপুত্র নগরীর এক জৈন ধর্মাবলম্বী অনুরূপ একটি চিত্র অঙ্কন করলে অশোক তাঁকে সপরিবারে জীবন্ত অবস্থায় অগ্নিসংযোগ করে হত্যা করেন। কোন ব্যক্তি জৈন ধর্মাবলম্বীদের কর্তিত মস্তক এনে দিতে পারলে অশোক তাঁকে একটি করে রৌপ্য মুদ্রা দেওয়ার কথা ঘোষণা করেন। এই আদেশের ফলে ভুলক্রমে এক পশুপালক তাঁর ভাই বীতাশোককে জৈন সন্ন্যাসী ভেবে হত্যা করেন। বীতাশোকের মৃত্যুর পর নিজের ভুল বুঝতে পেরে অশোক মৃত্যুদণ্ডের আদেশ রদ করেন।
রাজবীর সিং
রাজভীর সিং ভারতীয় অভিনেতা। তিনি ভারতের জি টিভির ধারাবাহিক কবুল হ্যায় এর মৌসুম ৪ এ অভিনয় করেছেন। তাছারা তিনি লাইফ ওকে চ্যানেল এ দা এডভেঞ্চার অফ হাতীম ধারাবাহিকে অভিনয় করেছেন।
সংগলশী ইউনিয়ন
সংগলশী ইউনিয়ন বাংলাদেশের নীলফামারী জেলার সদর উপজেলার অন্তর্গত একটি ইউনিয়ন। রংপুর বিভাগ তথা উত্তরাঞ্চলের একমাত্র ইপিজেড উত্তরা ইপিজেড এ ইউনিয়নে অবস্থিত।
সংগলশী ইউনিয়নের পূর্ব- দক্ষিণে সৈয়দপুর উপজেলার বোতলাগাড়ি ইউনিয়ন, উত্তর-পূর্ব দিকে সদর উপজেলার চড়াইখোলা ইউনিয়ন, উত্তরে সদর উপজেলার চড়াইখোলা-কুন্দুপুকুর ইউনিয়ন এবং পশ্চিমে সোনারায় ইউনিয়ন অবস্থিত।
সংগলশী ইউনিয়ন ৯টি মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।
সংগলশী ইউনিয়নের মোট জনসংখ্যা = ২৪৯৩৫ জন।
সংগলশী ইউনিয়নের শিক্ষার হার ৬৫%। এ ইউনিয়নে ১টি কলেজ, ১টি মাদ্রাসা, মাধ্যমিক বিদ্যালয় ২টি এবং ৮টি প্রাথমিক বিদ্যালয় আছে।
গুরুত্বপূর্ণ শিক্ষাপ্রতিষ্ঠান সমুহঃ-
রাজু খাদকা
রাজু খাদকা (জন্ম ১১ সেপ্টেম্বর ১৯৭৫) হলেন একজন ক্রিকেটার। সে একজন অল-রাউন্ডার। রাজু একজন ডান-হাঁতি ব্যাটসম্যান এবং একজন ডান-হাঁতি মিডিয়াম-ফাস্ট বোলার। ১৯৯৬ সালের সেপ্টেম্বরে তার নেপালের হয়ে অভিষেক হয় বাংলাদেশের বিরুদ্ধে।
রাজু নেপালের প্রথম ক্রিকেট খেলয়াড় হিসেবে আন্তর্জাতিক শতক বা সেঞ্চুরি করেন। ২০০৩ সালের মার্চ মাসে ২০০৩ এসিসি এমার্জিং ন্যাশন্স টুর্নামেন্ট এ ভুটানের বিরুদ্ধে অপরাজিত অবস্থায় ৫০ বলে ১০৫ রান করে।
১৯৭৫ সালে নেপালে রাজুর জন্ম হয়। রাজু প্রথমে নেপালের হয়্র ১৯৯৬ এসিসি ট্রফি খেলেন। এই ট্রফিটি মালয়েশিয়ায় অনুষ্টিত হয়। রাজু ১৯৯৮, ২০০০ এবং ২০০২ সালের এসিসি ট্রফিতে অংশগ্রহণ করেন।
২০০৪ সালে ২০০৪ আইসিসি কন্টিনেন্টাল চ্যাম্পিয়নশিপ এ আরব আমিরাত এবং মালয়েশিয়ার বিরুদ্ধে তার প্রথম শ্রেণীর ক্রিকেট এ রাজুর অভিষেক হয়। তারর সে কুলালালামপুর এ অনুষ্টিত ২০০৪ এসিসি ট্রফি খেলেছেন। এসিসি ফাস্ট ট্রাক কান্ট্রিস টুর্নামেন্ট এ সিঙাপুর এবং সংযুক্ত আরব আমিরাতের বিরুদ্ধে খেলেন। সর্বশেষ সে নেপালের হয়ে সংযুক্ত আরব আমিরাতের বিরুদ্ধে খেলেছেন।
বর্তমানে সে লিটল ফ্লাওয়ার স্কুলে ক্রিঢ়া শিক্ষক হিসেবে দায়িত্ব পালন করছেন।
ছিটমউল
ছিটমউল (বৈজ্ঞানিক নাম: "Parantica sita" (Kollar)) যার শরীর ও ডানা লালচে বাদামি রঙের এবং এরা মাঝারি আকারের প্রজাপতি। এরা ‘নিমফ্যালিডি’ পরিবারের সদস্য এবং 'ডানায়িনি' উপগোত্রের অন্তর্ভুক্ত।
ছিটমউলের প্রসারিত অবস্থায় ডানার আকার ৭৫-৮০মিলিমিটার দৈর্ঘের হয়।
ভারতে প্রাপ্ত ছিটমউল এর উপপ্রজাতি হল- 
সাধারণত এই জাতীয় প্রজাপতিটি হিমালয়ে প্রচুর পরিমানে দেখা যায়, কাশ্মীর এবং কুমায়ুন অঞ্চলে ও এছাড়া নেপাল, আসাম, সিকিম, মালয়, মায়নামার এবং জাপানএও দেখা যায়।
এই প্রজাপতির উপরের পিঠ লালচে বাদামী রঙের হয়। তার ওপরে ফিকে আকাশী রঙের ছিট অ-ডোরা থাকে। 
ছিটমউল হালকা চালে উড়তে দেখা যায় এবং এরা ভিজে মাটিতে বসে একসাথে জলপান করতেও দেখা যায়। এরা একটানা অনেকক্ষণ ফুলের ওপর বসে মধু পান করে।
ছিটমউলের ডিমের বর্ন সাদা।
শূককীট ধূলটে সাদা বর্ণের হয় এবং প্রতিটি দেহ খন্ডে আড়াআড়ি ভাবে কিছু দাগ দেখা যায়। দেহের ৩ এবং ১২ নং দেহের খন্ডে দু'জোড়া সরু এবং লম্বা মাংশল কর্শীকা থাকে। প্রথম জোড়া কর্শিকার দৈর্ঘ্য বড় হয়। পূর্নাংগ শূককীটগুলি মোটামুটি দেড় ইঞ্চির মতো লম্বা হয় এবং তখন এদের দেহের বর্ন হয় হাল্কা হলদেটে সবুজ এবং পিঠের উপর দুটি হলুদ রঙের সারি এবং পাশের দিকেও অনুরূপ দেখা যায়। এদের মাথা এবং মুখ কালো বর্ণের এবং ছাই রঙের ছোপ যুক্ত। পা গুলি কালো বর্ণের হয়।
এই শূককীট "Marsdenia roylei",মরিচা ফুল
(""), "Cynanchum caudatum", "C. grandifolium", "C. sublanceolatum", "Hoya carnosa", "Marsdenia tinctoria", "Marsdenia tomentosa", "Metaplexis" spp., "Tylophora aristolochioides", "", "Tylophora japonica", "Tylophora ovata", "Tylophora tanakae"গাছের কচি পাতার রসালো অংশ আহার করে।
মূককীট এর বর্ন ফ্যাকাশে পান্না সবুজ এবং তাতে সোনালি ঘেঁষা হলুদ রঙের দাগ দেখা যায়।
বিজয় সিংহ দীঘি
মহিপাল ট্রাফিক পয়েন্ট হয়ে দক্ষিণ- পশ্চিম দিকে সার্কিট হাউজ রোডের সার্কিট হাউজের পার্শ্বে অবস্থিত।
বাংলার বিখ্যাত সেন বংশের প্রতিষ্ঠাতা বিজয় সেনের অমর কীর্তি এ বিজয় সিংহ দীঘি । এ দীঘি ফেনী শহরের প্রায় ২ কিঃমিঃ পশ্চিমে বিজয় সিংহ গ্রামে ফেনী সার্কিট হাউজের সামনে অবস্থিত। এ দীঘির আয়তন ৩৭.৫৭ একর। অত্যন্ত মনোরম প্রাকৃতিক পরিবেশে অবস্থিত এ দিঘীর চৌপাড় খুব উঁচু ও বৃক্ষ শোভিত । ১৯৯৫ সালে ফেনীর প্রাক্তন জেলা প্রশাসক জনাব এ,এইচ,এম নূরুল ইসলাম প্রচুর বৃক্ষ চারা রোপন করে বর্তমান এ পরিবেশের সৃষ্টি করেন । ফেনীর ঐতিহ্যবাহী দিঘীর মধ্যে বিজয় সিংহ দীঘি অন্যতম । এ দিঘি দেখার জন্য জেলার এবং দেশের বিভিন্ন স্থান থেকে প্রতিনিয়ত দর্শনার্থীরা আসে তাই বর্তমান জেলা প্রশাসন এই দীঘির সৌদর্য্য বৃদ্ধির জন্য দীঘিটির আরো উন্নয়ন করছে!
রাজা বিজয় সিংহের নাম আনুসারে দীঘিটির নামকরণ করা হয়েছে!
২,
আহমেদ আমলা
আহমেদ মোহাম্মাদ আমলা (; জন্ম: ১৫ সেপ্টেম্বর ১৯৭৯, ডারবান, নাটাল) একজন দক্ষিণ আফ্রিকা ক্রিকেটার যিনি ডলফিন ক্রিকেট দলের হয়ে ঘরোয়া ক্রিকেট খেলে থাকেন। একজন ডান-হাতি ব্যাটসম্যান হিসেবে তিনি প্রথম শ্রেণীর ক্রিকেটে ১৯৯৭/৯৮ সালে আত্মপ্রকাশ করেন। তার ছোট ভাই কিংবদন্তি ক্রিকেটার হাশিম আমলা দক্ষিণ আফ্রিকার হয়ে টেস্ট এবং একদিনের আন্তর্জাতিক ক্রিকেট খেলে থাকেন।
২০১৩ সালের ১৮ই এপ্রিলে ক্রিকেটের সকল ফরমেট থেকে অবসরের ঘোষণা দেন। তিনি তার ব্যবসায় ডিগ্রি এবং ব্যবসায়িক বিভিন্ন বিষয়ে আগ্রহের প্রতি গুরুত্ব দিয়ে তিনি এ সিদ্ধান্ত নেন।
২০১১ থেকে ২০১৩ সালে পর্যন্ত আহমেদ মোজাম্বিয়ান জাতীয় ক্রিকেট দলের সাথে পরামর্শক এবং কোচ হিসেবে অন্তর্ভুক্ত হন। পরবর্তীতে একজন সিনিয়র কোচ হিসেবে দায়িত্ব পালন করেন।
২০১১ থেকে ২০১৩ সাল পর্যন্ত আমলা মোজাম্বিক জাতীয় দলের কোচিং হিসেবে ভূমিকা পালন করেছিলেন, যেখানে তিনি প্রাথমিকভাবে একজন পরামর্শক হিসেবে দায়িত্ব পালন করার পর সিনিয়র কোচ হিসেবে কোচিংয়ের দায়িত্ব পালন করেন।
হ্যারি অ্যাডামস (ক্রিকেট আম্পায়ার)
হ্যারি অ্যাডামস (১৮৮১ – ২১ ডিসেম্বর ১৯৪৬) ছিলেন একজন দক্ষিণ আফ্রিকীয় ক্রিকেট আম্পায়ার. ১৯২১ থেকে ১৯২৮ সালের মধ্যে তিনি ২টি টেস্ট ম্যাচে আম্পায়ারিং করেছেন।
হেনরি অ্যাডামস (ক্রিকেটার)
হেনরি জেমস এড্যামস (২৫ এপ্রিল ১৮৫১ – ২১ ফেব্রুয়ারি ১৯২৩ ) ছিলেন একজন ইংরেজ ক্রিকেটার. এড্যামস ছিলেন একজন ডান-হাঁতি ব্যাটসম্যান। ফিল্ডিং এর সময় উইকেটরক্ষক হিসেবে দায়িত্ব পালন করেন। এছাড়াও সে মিডিয়াম পেস বল করতে পারতেন।
এড্যাম তার প্রথম শ্রেণীর ক্রিকেটে সুরেয়ের হয়ে সাসেক্স এর বিরুদ্ধে তার অভিষেক হয়। তাছাড়া সে তিনটি ম্যাচ কাউন্টির হয়ে খেলেছে।, সর্বশেষ ১৮৮৯ সালে ক্যামব্রিজ বিশ্ববিদ্যালয়ের বিরুদ্ধে খেলেন। সুরেয়ের হয়ে তার প্রথম শ্রেণীর ৫টি ম্যাচে, মোট ২৫ রান করে, গড় ছিল ৮.৩৩, এছাড়াও স্টাম্পের পিছন থেকে ৪টি ক্যাচ এবং ২টি স্টাম্পিং করেছেন। এছাড়াও সে ১৮৮৮সালে CI Thornton's XI হয়ে অস্ট্রেলিয়ার বিরুদ্ধে খেলেন।
সে ১৯২২ সালের ২১ ফেব্রুয়ারি লন্ডনে মারা যান।
অদিতি গুপ্তা
অদিতি গুপ্তা ভারতের একজন অভিনেত্রী। তিনি জি টিভির ধারাবাহিক কবুল হ্যায় এ অভিনয় করেছেন।
দশরথ মৌর্য্য
দশরথ মৌর্য্য () (রাজত্বকাল: খ্রিস্টপূর্ব ২৩২ -খ্রিস্টপূর্ব ২২৪) চতুর্থ মৌর্য্য সম্রাট ছিলেন। তাঁর রাজত্বকালে মৌর্য্য সাম্রাজ্যের পতন শুরু হয় এবং বিভিন্ন অঞ্চলে কেন্দ্রীয় শাসন ভেঙে বেরিয়ে আসতে থাকে। দশরথ তাঁর পিতামহ ও পূর্বসূরী অশোকের সামাজিক ও ধর্মীয় নীতি বজায় রাখেন।
দশরথ মৌর্য্য তৃতীয় মৌর্য্য সম্রাট অশোকের পৌত্র ছিলেন। বিষ্ণু পুরাণে দশরথকে অশোকের পুত্র সুযশসের সন্তান হিসেবে উল্লেখ করা হয়েছে। অশোকের পুত্র কুণাল ও সুযশস যে একই ব্যক্তি ছিলেন, তা মনে করা হয়ে থাকে।
ঐতিহাসিক ভিনসেন্ট স্মিথ ও রোমিলা থাপারের মতে, অশোকের মৃত্যুর পর তাঁর সাম্রাজ্য তাঁর পুত্র কুণাল ও পৌত্র দশরথের মধ্যে ভাগ করা হয়। যদিও অনেক ঐতিহাসিক মনে করেন, কুণাল নয়, অশোকের দুই পৌত্র দশরথ ও সম্প্রতির মধ্যে সাম্রাজ্য বিভক্ত হয়; দশরথ পাটলিপুত্র নগরীকে রাজধানী করে সাম্রাজ্যের পূর্বভাগ এবং সম্প্রতি উজ্জয়িনী নগরীকে রাজধানী করে সাম্রাজ্যের পশ্চিম ভাগ রাজত্ব করেন, যদিও স্মিথের মতে এই তত্ত্বের কোন ঐতিহাসিক প্রমাণ এখনো পাওয়া যায়নি।
অশোকের মতোই দশরথ বৌদ্ধ ধর্ম গ্রহণ করে "দেবনামপ্রিয়" উপাধি গ্রহণ করেন। সিংহাসনে আরোহণ করার পর নাগার্জুনি পাহাড়ের তিনটি গুহা তিনি আজীবিক সম্প্রদায়ের জন্য উৎসর্গ করেন। এই গুহায় প্রাপ্ত লিপিতে তাঁকে "দেবনামপ্রিয়" হিসেবে উল্লেখ করা হয়েছে।
বায়ু পুরাণ ও ব্রহ্মাণ্ড পুরাণে অশোকের পর বন্ধুপালিত, ইন্দ্রপালিত ও দসোন নামক তিনজন মৌর্য্য শাসকের উল্লেখ পাওয়া যায়, যাদের পরিচয় চিহ্নিত করা সম্ভব হয়নি। মনে করা হয়ে থাকে তাঁরা মৌর্য্য রাজবংশের কোন একটি শাখার সদস্য, যাদেরকে দশরথ প্রাদেশিক শাসনকর্তা হিসেবে নিযুক্ত করেন। সুভগসেন নামক একজন শাসকের দ্বারা সাম্রাজ্যের উত্তর-পশ্চিম প্রদেশগুলি শাসনের কথা গ্রিক উৎসগুলি থেকে জানা যায়। মধ্য-পূর্ব ভারতের কলিঙ্গ রাজ্য ও পশ্চিম ভারতের বিদর্ভ মৌর্য্য শাসন থেকে পৃথক হয়ে যায়। যাই হোক, দশরথ মগধ সহ মধ্য ও উত্তর ভারতের ধিকাংশ স্থানে তাঁর শাসন বজায় রাখেন।
বাংলাদেশ আর্মি স্টেডিয়াম
বাংলাদেশ আর্মি স্টেডিয়াম বাংলাদেশের ঢাকায় অবস্থিত একটি স্টেডিয়াম যা বিভিন্ন কাজে ব্যবহার করা হয়। বর্তমানে এটি সবচেয়ে বেশি ব্যবহার করা হয় ফুটবল ম্যাচের জন্য ও বাংলাদেশ সেনাবাহিনীর বিভিন্ন ফুটবল ম্যাচগুলো এখানে অনুষ্ঠিত হয়ে থাকে। এর ধারণক্ষমতা ১৫,০০০। সেনাবাহিনী সাঁতার কমপ্লেক্সটি এই স্টেডিয়ামের পাশেই অবস্থিত।
২০১৫ সাফ অনূর্ধ্ব-১৬ চ্যাম্পিয়নশিপ
২০১৫ সাফ অনূর্ধ্ব-১৬ চ্যাম্পিয়নশিপ হল সাফ অনূর্ধ্ব-১৬ চ্যাম্পিয়নশিপের ৩য় সংস্করণ, সাফ আয়োজিত পুরুষদের অনূর্ধ্ব-১৬ জাতীয় দলের জন্য একটি আন্তর্জাতিক ফুটবল প্রতিযোগিতা। বাংলাদেশের সিলেট জেলায় সিলেট জেলা স্টেডিয়ামে ৯-১৮ তারিখ পর্যন্ত অনুষ্ঠিত হয়। দক্ষিণ এশিয়া অঞ্চল থেকে ছয়টি দল দুই গ্রুপে বিভক্ত হয়ে অংশ করে। প্রতিযোগিতার শুরুতে বর্তমান চ্যাম্পিয়ন ছিল ভারত। ১৮ আগস্ট ফাইনালে মোট সময়ে ১-১ সমতা থাকার পর ট্রাইবেকারে বাংলাদেশ দল ভারতকে ৪-২তে হারিয়ে বাংলাদেশ প্রথম বারের মত সাফ অনূর্ধ্ব ১৬ ফুটবলের শিরোপা লাভ করে।
২০১৫ সাফ অনূর্ধ্ব-১৬ চ্যাম্পিয়নশিপে নিন্মলিখিত পুরস্কার দেয়া হয়।
সম্প্রতি
সম্প্রতি () (রাজত্বকাল: খ্রিস্টপূর্ব ২২৪ -খ্রিস্টপূর্ব ২১৫) পঞ্চম মৌর্য্য সম্রাট ছিলেন।
দশরথ মৌর্য্য তৃতীয় মৌর্য্য সম্রাট অশোকের পৌত্র ও রাজকুমার কুণালের সন্তান ছিলেন। অনেক ঐতিহাসিক মনে করেন, অশোকের মৃত্যুর পর তাঁর দুই পৌত্র দশরথ ও সম্প্রতির মধ্যে সাম্রাজ্য বিভক্ত হয়; দশরথ পাটলিপুত্র নগরীকে রাজধানী করে সাম্রাজ্যের পূর্বভাগ এবং সম্প্রতি উজ্জয়িনী নগরীকে রাজধানী করে সাম্রাজ্যের পশ্চিম ভাগ রাজত্ব করেন, যদিও স্মিথের মতে এই তত্ত্বের কোন ঐতিহাসিক প্রমাণ এখনো পাওয়া যায়নি। অন্য মতে, দশরথের মৃত্যুর পর সম্প্রতি মৌর্য্য সিংহাসন লাভ করেন। সম্রাট সম্প্রতি জৈন ধর্মে বিশ্বাসী ছিলেন এবং জৈন ধর্ম প্রচারে গুরুত্বপূর্ণ ভূমিকা পালন করায় তাঁকে জৈন অশোক বলা হয়ে থাকে।
শালিশুক
শালিশুক () (রাজত্বকাল: খ্রিস্টপূর্ব ২১৫ -খ্রিস্টপূর্ব ২০২) ষষ্ঠ মৌর্য্য সম্রাট ছিলেন।
শালিশুক পঞ্চম মৌর্য্য সম্রাট সম্প্রতির পরে খ্রিস্টপূর্ব ২১৫ থেকে খ্রিস্টপূর্ব ২০২ পর্য্যন্ত মৌর্য্য সাম্রাজ্য শাসন করেন। গার্গী সংহিতা গ্রন্থের যুগ পুরাণ বিভাগে তাঁকে একজন বিবাদপ্রিয় অধার্মিক শাসক হিসেবে বর্ণনা করা হয়েছে।
দেববর্মণ
দেববর্মণ () (রাজত্বকাল: খ্রিস্টপূর্ব ২০২ -খ্রিস্টপূর্ব ১৯৫) সপ্তম মৌর্য্য সম্রাট ছিলেন।
দেববর্মণ ষষ্ঠ মৌর্য্য সম্রাট শালিশুকের পরে খ্রিস্টপূর্ব ২০২ থেকে খ্রিস্টপূর্ব ১৯৫ পর্য্যন্ত মৌর্য্য সাম্রাজ্য শাসন করেন। দেববর্মণের পরে শতধনবান মৌর্য্য সিংহাসনে আরোহণ করেন।
শতধনবান
শতধনবান () (রাজত্বকাল: খ্রিস্টপূর্ব ১৯৫ -খ্রিস্টপূর্ব ১৮৭) অষ্টম মৌর্য্য সম্রাট ছিলেন।
শতধনবান সপ্তম মৌর্য্য সম্রাট দেববর্মণের পরে খ্রিস্টপূর্ব ১৯৫ থেকে খ্রিস্টপূর্ব ১৮৭ পর্য্যন্ত মৌর্য্য সাম্রাজ্য শাসন করেন। শতধনবানের পরে বৃহদ্রথ মৌর্য্য সিংহাসনে আরোহণ করেন।
ত্রিশূলী পর্বত
ত্রিশূলী ভারতের ,উত্তরাখন্ড রাজ্যের, কুমায়ুনের, পিথোরাগড় জেলার একটি হিমালয় শৃঙ্গ। ত্রিশুলী পশ্চিম , হরদেওল, দুনাগিরি, চ্যাংবাং এবং কলঙ্ক শৃঙ্গগুলি সহ একটি পাহাড়ের জটিল ভাগ , যেটি হিমালয়ের গাড়োয়াল বিভাগের, নন্দা দেবী অভয়ারণ্যের উত্তরপূর্ব প্রাচীরটি সংগঠিত করেছে। এটি জোহর উপত্যকার উত্তরীভাগের শেষের দিকে উঠেছে,যেটি ঘোড়ি গঙ্গায় নির্গমন করে।এই শৃঙ্গটি্কে নিকটবর্তী ত্রিশুল শৃঙ্গের সঙ্গে গুলিয়ে ফেলা উচিত নয়,যেটি অভয়ারণ্যের দক্ষিণ-পশ্চিম দিকে অবস্থিত। 
১৯৩৯ সালে সফল নন্দ দেবী ইস্ট পোলিশ অভিযানের পর, ত্রিশূলী শিখরের উপর গুরুত্বপূর্ণ প্রচেষ্টা পরিত্যক্ত করতে হল,যখন একরাতে শিবির নাম্বার ৩এ তুষার ধ্বসে নেতা আদম কারপিনিস্কি এবং স্টিফেন Bernadzikiewicz নিচে চাপা পড়ে যান। ১৯৬৪ সালে ভারত সরকারের, প্রতিরক্ষা মন্ত্রণালয়ের অধীনে ইন্ডিয়ান মাউন্টেনিয়ারিং ফাউন্ডেসান থেকে মোহন সিং কোহলির নেতৃত্বে ত্রিশূলী শিখরে আরোহনের একটি অভিযান অসফল হয়। ১৯৬৫ সালে কে.পি.শর্মার নেতৃত্বে হিমালয় এসোসিয়েশন, কলকাতা শাখার দ্বারা আয়োজিত অভিযানে আর একটি দল শিখর আরোহনের চেষ্টা করে কিন্তু প্রায় দূর থেকে ফেরত আস্তে হয়। চঞ্চল কুমার মিত্রের নেতৃত্বে অন্য ভারতীয় দল শিখরটি ১৯৬৬ সালের ৯ই অক্টোবর প্রথমবার জয় করেন এবং কলকাতার হিমালয় এসোসিয়েশন, দ্বারা দ্বিতীয়বার অভিযান আয়োজিত হয়।প্রথমে তাঁরা দক্ষিণ-পূর্ব শৈলশিরার পূর্ব মুখ আরোহন করেন, পরে দক্ষিণ-পূর্ব শৈলশিরা ধরে শিবির ৫ থেকে শিখর আরোহন করেন,প্রায় । নিরাপদ মল্লিক (সহ-নেতা), শ্যামল চক্রবর্তী , নিমা তাশি(দার্জিলিং হিমালয়ান পর্বতারোহন সংস্থার প্রশিক্ষণের প্রাক্তন উপ-পরিচালক) এবং দোরজী শেরপা শিখর জয় করেন। দলের অন্যান্য সদস্যরা হলেন মানিক ব্যানার্জী,কে কে খান্না,মার্কোপোলো শ্রীমল,ভারতের ভূ-তাত্ত্বিক জরিপএর/জিওলজিকাল সারভে অফ ইন্ডিয়ার ডক্টর জুঙ্গাপানি,ডক্টর অমিতাভ সেন(মেডিকাল অফিসার),পিনাকি সিনহা এবং শৈলেশ চক্রবর্তী ।অভিযানটির আয়োজন করেন হিমালয় এসোসিয়েশন,কলকাতা।
বৃহদ্রথ মৌর্য্য
বৃহদ্রথ মৌর্য্য () (রাজত্বকাল: খ্রিস্টপূর্ব ১৮৭ -খ্রিস্টপূর্ব ১৮৫) নবম ও অন্তিম মৌর্য্য সম্রাট ছিলেন।
বৃহদ্রথ অষ্টম মৌর্য্য সম্রাট শতধনবানের পরে খ্রিস্টপূর্ব ১৮৭ থেকে খ্রিস্টপূর্ব ১৮৫ পর্য্যন্ত মৌর্য্য সাম্রাজ্য শাসন করেন। বাণভট্ট রচিত হর্ষচরিত গ্রন্থানুসারে, ১৮৫ খ্রিস্টপূর্বাব্দে বৃহদ্রথের প্রধান সেনাপতি পুষ্যমিত্র শুঙ্গ মৌর্য্য সেনাবাহিনীর কুচকাওয়াজে শক্তি প্রদর্শনের সময় তাঁকে হত্যা করে মৌর্য্য সাম্রাজ্যের পতন ঘটান ও শুঙ্গ রাজবংশের প্রতিষ্ঠা করেন।
ক্যারোলিনা ম্যারিন
ক্যারোলিনা মারিয়া ম্যারিন মার্টিন (জন্ম: ১৫ জুন, ১৯৯৩) স্পেনের হিউলভা এলাকায় জন্মগ্রহণকারী প্রথিতযশা ব্যাডমিন্টন খেলোয়াড়। ২০১৫ সালের বিশ্ব ব্যাডমিন্টন ফেডারেশন মহিলাদের এককে বিশ্বের শীর্ষস্থানীয় ও ১নং র‌্যাঙ্কিংধারী প্রমিলা খেলোয়াড় হচ্ছেন ক্যারোলিনা ম্যারিন। ২০১৪ ও ২০১৫ সালের মহিলাদের এককে বিশ্ব চ্যাম্পিয়ন তিনি।
হিউলভায় আইইএস লা অর্ডেন ব্যাডমিন্টন ক্লাবের মাধ্যমে ব্যাডমিন্টন খেলা শুরু করেন ক্যারোলিনা। ২০০৯ সালে ইউরোপীয় জুনিয়র ব্যাডমিন্টন চ্যাম্পিয়নশীপে প্রথম স্পেনীয় ব্যাডমিন্টন খেলোয়াড় হিসেবে রৌপ্যপদক জয় করেন। এরপর ২০০৯ সালে ইউরোপীয় অনূর্ধ্ব-১৭ ব্যাডমিন্টন চ্যাম্পিয়নশীপে স্বর্ণপদক লাভ করেন।
২০১৩ সালে ইন্ডিয়ান ব্যাডমিন্টন লীগের (আইবিএল) উদ্বোধনী আসরে ব্যাঙ্গালোরভিত্তিক দল বাঙ্গা বিটসের পক্ষে খেলেন। ২০১৩ সালের লন্ডন গ্রা প্রিঁ গোল্ড প্রতিযোগিতায় প্রথম স্পেনীয় ব্যাডমিন্টন খেলোয়াড় হিসেবে গ্রা প্রিঁ গোল্ড শিরোপা লাভ করেন।
৩১ আগস্ট, ২০১৪ তারিখে বিডব্লিউএফ বিশ্ব চ্যাম্পিয়নশীপের এককের চূড়ান্ত খেলায় চীনের লি জুরুইকে হারান। এরফলে প্রথম স্পেনীয় হিসেবে বিশ্ব চ্যাম্পিয়নশীপের শিরোপা জয় করেন ও লিন কোপেন (১৯৭৭) এবং ক্যামিলা মার্টিনের (১৯৯৯) পর তৃতীয় ইউরোপীয় মহিলা হিসেবে স্বর্ণপদক জয়ের সম্মাননা লাভ করেন। মাত্র ২১ বছর বয়সে সর্বকনিষ্ঠ ইউরোপীয় বিশ্ব চ্যাম্পিয়ন হবার কৃতিত্বও তারই। ৮ মার্চ, ২০১৫ তারিখে অল ইংল্যান্ডের শিরোপা লাভ করেন। ৫ এপ্রিল, ২০১৫ তারিখে অলিম্পিক চ্যাম্পিয়ন লি জুরুইকে পরাজিত করার মাধ্যমে উপর্যুপরি দ্বিতীয়বারের মতো সুপার সিরিজ প্রিমিয়ার শিরোপা পান। এছাড়াও, ২০১৫ সালের মালয়েশিয়ান ওপেন জয় করেন তিনি। ১৬ আগস্ট, ২০১৫ তারিখে ভারতের সাইনা নেহওয়ালকে পরাজিত করে দ্বিতীয়বার বিডব্লিউএফ বিশ্ব চ্যাম্পিয়নশীপের শিরোপা জয় করেন।
পাবনা মেডিকেল কলেজ
পাবনা মেডিকেল কলেজ বাংলাদেশের রাজশাহী বিভাগের নতুন শিক্ষাশহর হিসাবে পরিচিত হওয়া পাবনা শহরে অবস্থিত। ২০০৮ সালে এটি পাবনা মানসিক হাসপাতালের পাশে প্রতিষ্ঠিত হয়।
প্রধানমন্ত্রীর নতুন মেডিকেল কলেজ প্রতিষ্ঠার ঘোষণা অনুযায়ী ২২-০৯-২০০৮ ইং তারিখে পাবনা মানসিক হাসপাতালের পেছনে দুটি পরিত্যক্ত ভবনে প্রশাসনিকভাবে পাবনা মেডিকেল কলেজের কার্যক্রম শুরু হয়। পরের বছর একই জায়গার ৩০ একর জমির উপর এর নির্মাণ কাজ শুরু হয়। ২০১৪ সালে ৬তলা প্রশাসনিক ভবনের কাজ শেষ হয়।বর্তমানে ৫০০ শয্যা বিশিষ্ট হাসপাতাল নির্মানাধীন রয়েছে।
পাবনা জেলা শহরের হেমায়েতপুর এলাকার পাবনা মানসিক হাসপাতালে পাশেই পাবনা মেডিকেল কলেজটি অবস্থিত।
লাইব্রেরী, কমনরুম, নিজস্ব ছাত্রাবাস ও ছাত্রীনিবাস, বাসসহ যোগাযোগ ব্যবস্থা, লিফট, নিজস্ব ক্যান্টিন, সার্বজনীন ওয়াইফাই ব্যবস্থা সহ সকল আধুনিক সুযোগ সুবিধা।
স্টিভ রিভস
স্টিভ এল. রিভস (ইংরেজিতে: Steve Reeves; জন্ম: জানুয়ারি ২১, ১৯২৬, মৃত্যু: মে ১, ২০০০) একজন মার্কিন বডিবিল্ডার এবং অভিনেতা। তাঁর অভিনয় জীবনের সর্বোত্তম সময়ে তিনি ইউরোপের সর্বোচ্চ পারিশ্রমিক প্রাপ্ত অভিনেতা ছিলেন।
স্টিভ রিভসের জন্ম যুক্তরাষ্ট্রের মন্টানা অঙ্গরাজ্যের গ্লাসগো শহরে। বাবা মারা যাওয়ার পরে ১০ বছর বয়সে তিনি তাঁর মায়ের সাথে ক্যালিফোর্নিয়াতে স্থানান্তরিত হন। স্কুলে পড়ার সময় বডিবিল্ডিং-এর প্রতি স্টিভ রিভসের আগ্রহ জন্মে। এসময় তিনি ওকল্যান্ডের একটি জিমন্যাসিয়ামে প্রশিক্ষণ গ্রহণ করা শুরু করেন। হাই স্কুল উত্তীর্ণ হবার পরে রিভস সেনাবাহিনীতে যোগ দেন। দ্বিতীয় বিশ্বযুদ্ধের সময় তিনি সেনাবাহিনীর সদস্য হিসেবে ফিলিপাইনে দায়িত্ব পালন করেন।
সেনাবাহিনীর চাকরি শেষের পরে এবং ১৯৪৭ সালে মিস্টার আমেরিকা খেতাব অর্জনের পরে রিভস অভিনয় জীবন শুরু করার জন্য আগ্রহী হয়ে উঠেন। তিনি প্রখ্যাত মার্কিন অভিনেত্রী স্টেলা অ্যাডলারের নিকট হতে অভিনয়ে প্রশিক্ষণ গ্রহণ করা শুরু করেন। "স্যামসন অ্যান্ড ডেলাইলাহ" নামের একটি চলচ্চিত্রের জন্য বিখাত মার্কিন চলচ্চিত্র নির্মাতা ব. ডেমিল রিভকে নির্বাচন করেন। এই চলচ্চিত্রের কাজ করতে গিয়ে রিভস দীর্ঘ অনুশীলন করেন। এজন্য তাকে ১৫ পাউন্ড ওজন কমাতে হয়। তবে ওজন কমাবার পরে তিনি বডিবিল্ডিং প্রতিযোগিতায় অংশগ্রহণ করতে পারেননি।
১৯৪৯ সালে তিনি "কিংবার অব দ্য জাঙ্গেল" নামের একটি চলচ্চিত্রে অভিনয় করেন। এখানে তিনি টারজানের অনুরূপ একটি চরিত্রে কাজ করেন। ১৯৫০ সালে রিভস মিস্টার ইউনিভার্স চ্যাম্পিয়ন হন। ১৯৫৪ সালে রিভস "অ্যাথেনা" নামের একটি গীতিধর্মী চলচ্চিত্রে অভিনয় করেন। একই বছর "জেইল বেট" নামের একটি চলচ্চিত্রেও তিনি অভিনয় করেন। কেবল এই দুইটি চলচ্চিত্রেই রিভসের নিজস্ব গলার স্বর ব্যবহৃত হয়। পরবর্তিতে তাঁর অন্যান্য অভিনয় করা চলচ্চিত্রে অন্যের স্বর বা কৃত্রিম শাব্দিক ইফেক্ট ব্যবহৃত হয়েছে।
১৯৫৬ সালে রিভস এবিসি’র একটি সিটকমে অভিনয় করেন। ১৯৫৭ সালে রিভস ইতালি যান এবং পিয়েট্রো ফ্রান্সিসি’র "হারকিউলিস" নামের চলচ্চিত্রের মুখ্য চরিত্রে অভিনয় করেন। চলচ্চিত্রটি মহাকাব্যের কাহিনীকে উপজীব্য করে নির্মিত। চলচ্চিত্রটি ব্যাপক ব্যবসায়িক সাফল্য লাভ করে। ১৯৫৯ সালে মার্কিন যুক্তরাষ্ট্রে এটি ৫ মিলিয়ন ডলারের বেশি মুনাফা অর্জন করে। ফলে এটির দ্বিতীয় সংস্করণ হিসেবে আরেকটি চলচিত্র নির্মিত হয়, যার নাম "হারকিউলিস আনচেইন্ড"। এটি বিশ্বের ২৫টি দেশে শীর্ষ জনপ্রিয় চলচ্চিত্র হিসেবে সাফল্য লাভ করে।
১৯৫৯ থেকে ১৯৬৪ সালে রিভস বেশ কয়েকটি স্বল্প বাজেটের চলচ্চিত্রে অভিনয় করেন। তবে তিনি "হারকিউলিস" চলচ্চিত্রে অভিনয় করে সবচেয়ে বেশি সুখ্যাতি অর্জন করেন। ১৯৬২ সালে রিভস "ডক্টর নো" চলচ্চিত্রে জেমস বন্ড চরিত্রে কাজ করার জন্য প্রস্তাব পান, তবে কম পারিশ্রমিকের কারণে তিনি প্রস্তাবটি ফিরিয়ে দেন। "দ্য লাস্ট ডেইজ ইন পম্পেই" নামের চলচ্চিত্রে কাজ করতে গিয়ে রিভস তাঁর কাধে ব্যাথা পান, ফলে কাধ স্থানচ্যূত হয়। এর কিছুদিন পরেই আরেকটি দৃশ্যের চিত্রায়ণ করতে গিয়ে তিনি তাঁর কাধে আবার আঘাত পান। কাধে বেশিমাত্রায় আঘাতের ফলে তাকে চলচ্চিত্র থেকে স্থায়ী অবসর নিতে হয়।
১৯৬৮ সালে রিভস তাঁর শেষ চলচ্চিত্রের কাজ করেন, চলচ্চিত্রটির নাম "আই লিভ ফর ইয়োর ডেথ"। টেলিভিশনে তাঁর সর্বশেষ উপস্থিতি ঘটে ২০০০ সালে। "এঅ্যাই বায়োগ্রাফি: আর্নোল্ড শোয়ার্জনেগার — ফ্লেক্স অ্যাপিল" নামের একটি টিভি অনুষ্ঠানে তিনি নিজ ভূমিকায় অবতীর্ণ হন।
রাজশাহী কৃষি উন্নয়ন ব্যাংক
রাজশাহী কৃষি উন্নয়ন ব্যাংক (সংক্ষেপেঃ "রাকাব") দেশের উত্তর-পশ্চিমাঞ্চল তথা রাজশাহী ও রংপুর বিভাগের সর্ববৃহৎ উন্নয়ন অংশীদার ও কৃষিঋণ সরবরাহকারী বৃহত্তম আর্থিক প্রতিষ্ঠান।
মহামান্য রাষ্ট্রপতির ১৯৮৬ সালের প্রতিটি বিভাগে একটি করে কৃষি ব্যাংক প্রতিষ্ঠা অধ্যাদেশের (১৯৮৬ এর রাষ্ট্রপতির অধ্যাদেশ নং ৫৮) মাধ্যমে ১৯৮৭ সালের ১৫ মার্চ ব্যাংকটি প্রতিষ্ঠিত হয়।
ব্যাংকের কার্যক্রম পরিচালনার দায়িত্বে রয়েছে ১১ সদস্যবিশিষ্ট একটি পরিচালনা পর্ষদ যার প্রধান একজন চেয়ারম্যান। বর্তমান চেয়ারম্যান হলেন মোহাম্মদ নজরুল ইসলাম ।
রাকাবের কার্যক্রম মূলত রাজশাহী ও রংপুর অঞ্চলে। রাজশাহীতে ব্যাংকের প্রধান কার্যালয় অবস্থিত। বর্তমানে ব্যাংকটির ঢাকায় একটি সহ রাজশাহী ও রংপুর বিভাগে দুটি বিভাগীয় কার্যালয়, ১৮টি জোনাল কার্যালয়, উপজেলা পর্যায়ে ৬০টি এবং ইউনিয়ন পর্যায়ে ৩০৪টি গ্রামীন শাখাসহ মোট ৩৮০টি শাখা আছে।
কিনে
শেহজাদ শেখ
শেহজাদ শেখ (জন্ম: ) একজন ভারতীয় অভিনেতা। তিনি জি টিভির জনপ্রিয় ধারাবাহিক 'কবুল হ্যায়'-এ অভিনয় করেছেন।
বিদ্যুৎ, জ্বালানি ও খনিজ সম্পদ মন্ত্রণালয় (বাংলাদেশ)
বিদ্যুৎ, জ্বালানি ও খনিজ সম্পদ মন্ত্রণালয় গণপ্রজাতন্ত্রী বাংলাদেশ সরকারের একটি স্বতন্ত্র মন্ত্রণালয়। এ মন্ত্রণালয়ের কাজ হচ্ছে বিদ্যুৎ উৎপাদন ও বন্টন, জ্বালানির সুষ্ঠু ব্যবস্থাপনা এবং খনিজ সম্পদ অনুসন্ধান ও উত্তোলন যাবতীয় কার্যাবলি সম্পাদন। এ মন্ত্রণালয় জাতীয় অর্থনৈতিক কাউন্সিল-এর নির্বাহী কমিটির স্থায়ী সদস্য।